
Agansoani 


“Sing kam,’'ine iawov^/na angni bimingdonanio, 
A'chikni niam aro dakbewalrangko miksonga. Jatni 
niam aro dakbewalrang Achik sakantini janggitanganiko 
sing kam gita sikchakenga; uko chasongni kri namako 
jarike, naffigijanirangdongode namdapatna nanga. 

A chik a songo bang a nitogipa a brirang, 
chibimarang, chidarerang aro warirang donga. 
Uarangan A chik a songko mikkim ra-song 
chaatcnggiparang ong a. A songni ong telaigipa 
gamrangko a songni silroro-namroroanina jakkalna 
nanga. 

Seani miksonganiona sokna kam aro a selrangko 
ong atc novelko seaha. Unigimin, iano bakko 
ragiparangni bimingrang aro kamrang dao tangenggipa 
aro sianggiminrangni sanibajanggi tangani baksatiktak 
mclieodc ba apsanangani dongode, uan maibakae 
mcligakanisan ongaigen. 

la novclm agandapaniko, Dr.(Mrs) Caroline 
K. Marak, Former Head of the Department of Garo, 
NFHU, Tura Campus, see on ahanina anga skigipako 
mitcla. IJa angni seanirangko namdapatnaba namgipa 
kupatlianirangko onaha. 

lako semitingo, angna dakchakgiparang, Mukthi 
R. Marak, Sachil Das aro Porthyna R. Marakko 
mitcina namnika. Ki tapni bigilkolarian baksa segiminko 
nipilanio dakchakgipa, Melkior Ch. Sangmako anga 



mitela. Sembertush A. Sangmakoba ki lapni bigilna 
noksa sale on anina anga mitela. 

Bon-kame, angni jikgipa Rakmelina D. Sangma 
aro nokni manderangkoba ia novelko nakatatanio 
dakchakpaanina mitela. 


Dated Sangsanggre, Crystal Cornelious D. Marak 
Tura, 

The 29'*' Januar>',2009. 



Agandapani 


Crystal Comelious D. Marak ia novelko uni 
Collegeo poraimitingoni a-bachenge, taridaproroe 2009 
bilsini a-bachengo chapa ka-atenga. la novelm 
mongsongbatgipa katta bichongrangara ong-a, A-chik 
societyni niamrang(cMS/o/w5) jerangon pangchake 
an-chingnt society chasongni chasongna 
tangbangbaenga, aro jerangchin jatko rikbaenga. Nok 
rikon sing kamchi krongrangko mangrakata; ua 
sing-kam A-chikni niamrangni metaphor ong a. Pilak 
jatrangon niamchi nokdang aro songsarko chalaia; 
uamangni jora-rtpeng baseanio, bia ka-anio, noksul- 
songsul dongrimanio, nokdangko chalaianio, bi-sarangko 
dal atanio niamrangko ja rika. Uarangan rama 
mesokata. 

Indian! Salgro-Salaramo Khasi, Jaintia aro 
Achikrang matrilineal jyj/ewkojarika, xiasysteman 
patriarchal systemom bikpilani gimin, uko namen study 
ka enga, aro scholarrang arr/c/erangko seenga. Una 
a songtangni aro a-palchini scholarT&n% namen gisik 
on cnga. Author C.C.D. Marak jattangni systemko, 
niamrang aro uarangko maikai jakkalbaenga uko 
namekac nienga. Chengoni atchu-ambini ja-rikbagipa 
niamrangoni jerangan nama, uarangko ripingna, 
namgijako galna ba namdapatna nanga ine author 
nikenga. 2 1 gipa centurynx a-bachengao obostarang, 
janggitangani bewal, aro gadang chengoni chasongoni 



dingtangaha; din^Bngani kri dakbewalrangko nipilna 
nanga. 

la katta bichongko mesuatna aro 
poraigiparangko gisik nangatna Arim aro Noknani 
romanceko jakkale seaha. 

C.C.D. Marakni mongsonggipa gisik nanganian 
ia katta bichongo onga. Gri sokchiko chawari rimani, 
bia ka ao amana batpile koros ka ani, ma manti 
dabianirangko dake koros japatani, gro nangstipani, kam 
ba janggi tangani cholko dakchenggija bia ka ani, sia 
bon-ao ka*gipa kamrang, kakket ong gijani, til ekani, 
onsonganio jakkegijani, akim watani, 
uandakgiparangko nie author seaha. 

Gipin katta bichongranga ong a environmentm 
gimin niani, Shillongna agreba Garo Hillsni nitoani, 
a songtangna chanchiani. Shillongo dal kape Arim Garo 
Hillsni giminde bange uija; ua uko dinga aro adimurara 
inesa chanchia, Arimni mikronchi author A chik 
a songni chiring, chibima, a kawe, chibol, a bri aro 
rokomari bol-waarangko knatoe agane mesoka. Arim 
a songtangko wachikario nike katchaa. 

Environment, natural resources ba 
ong'telaigipa gamrangko namroroanina jakkalani 
giminba seaha. Nongal Bibrao koela a damo cho gipa 
aro badinggiparang tangka bang en man a; indiba ua 
tangkako name jakkalna simsakgija cha e ringesa 
bon ata. Tangkachi skia-pora man aniko bariatna 
tikkelani gri, rama jalangrang nambatatna jotton kaani 
gri; indiba gamrangde bon angenga. Samtangtangni 



{environment) neng nikanirang, jekai wa rama, akkal- 
karap ong na kenchakanikoba mesoka. 

Chrarang badita bil gnang aro gisik 
gnanggiparang baditana kingking nokdangko saldona 
man a, ia novelo mesoka. Arimko mamatang noklango 
dongate poraiata, kamba man na dakchaka, ku pattia, 
indiba ua uko chawarina kangja. Ua bi sani aro uni 
magipani cholgrianiko nike dakchakaha. 

Bia ka ato biltangna batpile koros ka ani 
da ororo A chikrango ranta donga; bang an pattal aro 
bagarjrangko bondok done uarangni incomekohdi 
manjaha aro bonkamao gimaata. Dabianirang korosko 
batate nokdangni economyko salona. Mitamrango, bia 
kaani jamanojikse maikaijanggi tanggen, measa aro 
mechikni, aro uamangni dolgni maharinin chanchisoani 
gri. Mitamrang kam gri, unigimin badiaba nokdangrang 
sildoani pal tang ona. Do meni bia ka anio iarangko 
mesoka. 

Rangtongni an tangna mande on songna 
skangan skatang basee til ekon uko a kim watna 
ga aka; unon ua noktangko aro demechikko watc 
ong katna nanga. Ua maming mal bostuko kangna 
manja. 

Mitamrang dilsretako maiva; indiba mitamrang 
Arim gita an tangtangni gualako nikpile, an tangtangko 
namatpilna jotton ka a. 

Namgijagipa dakbewalrangko take seoba, 
author A chikrangni nama dakbewalrangkoba, jekai 
dakchakgrikani aro kakket ongani gunrangkoba mesoka. 



Characterisationo aw/Aor Achik mechik aro 
me asarangko uamang ong chongmota gitan salna 
jotton ka aha. Novelni mongsonggipa charactenang, 
Arim aro Nokna sakgnian skia mangipa, cholon-bewalo 
sronge dongna jotton kagiparang onga. Noknako flat 
character, aro Arimko round character ine aganna 
mangen. E.M. Forster uni Aspects of the Novel ( 1 927) 
kitapo ua character {representation of persons in 
narrative and dramatic works) rokomgniko mesokaha. 

Narration ba golpo aganangani ta raka; 
salprakni obostarangko chapterpT3ko matchote agana. 
Poraigiparangni gisikko indake agananichi salna mana. 

Novelm plotVo tarion C.C.D.Marak literary 
criticismnx three (minggittam) unitiesko gisiko done 
seaha. Sub-plotvmg dongajekai Rangtong aro Jamieni 
golpo, indiba uarang main plotx\\ kokkimao ong a. 

Golponi somoi bakkandika; uno ong gipa 
obostarang karisaonisan, wachi a bachengaoni 
ra gataona, sin kari nigamaonaong a. Somoini bidingo 
unityko {unity of time) author rakkina jotton ka a. 
Aristotleni Poeticso (4th C.B.C.) pangchake 16th aro 
1 7th centurynx critic aro dramatistmng three unitiesxVx 
principleko tariaha. Uaranga, unily of action, unity 
of time aro unity of place', indiba Aristotle unity of 
actionixx giminsan seaha, unity of timeko]?indi\ic\\^pdi\<{. 
Bang bata action Garo Hills aro Shillongo ong a. 

la Novel da ororo ong a obostarangni gimin 
sea; gital inventiormxxgko jakkalani, uarang maikai 



mandeni janggitangani gadangko dingtangata ukoba 
mesoka. Sana-banao uibatani, gital technology, ]qVai 
T.V., mobile phone, computer, uarangko man-chapa. 

Katta jakkalani {vocabulary and language), 
sentence rikani aro grammarko author simsake 
nipiltaitaiaha. Uni ku-akmao/7ro.feni qualityr2a\gff\a.n%, 
jekai, an-tang aganna skako rongtale aganani(/uc/^irv) 
ba grikani, man-adipet kan-dikatani {brevity), bakroe 
salwilwile aganako {prolixity) gelani. Jakkalronggijagipa 
kattarang, gitcham kattarang aro foreign kattarangko 
{loan words) poraigiparang chagrongon gital dake nika 
{element of surprise and novelty) aro poraiao 
katchaa. Je kattarang sea-jotao bang-e nakatkuja, ba 
jerangko gualangenga, uarangoni mitamara ong-a 
‘rengrengsil,’ ‘bairong’ aro ‘grongoka.’ 

Pilakchiniko niaton author uni miksongao 
chu-sokaha ine nikatna man-gen; ia novel A-chik 
fictionna mingsa gamchatgipa on-gilani ong-a. 

Dated Tura, Dr.(Mrs) Caroline R. Marak 

The 27'*' January, 2009. Former Head of the 

Department of Garo, 
N.E.H.U. Tura Campus. 



Bak Sa 


B ol bijakrangoni chirang ran kujae giscp gisep 
tottakkuengachim. Sorok chijimgipaoni 
ding bomgipa balwarang ong katengachini. 
Adita somoina skangsan mikka jimeming sorokona 
manderang ong kata dongkujaengachim. Gari bolsa 
boigni salruraako nikana agre uarangkoba bang e 
nikmankuj aengachim . 

Saksa chitti sualtimgipa chatta sosiako ra e 
tangsim rongchi nonggipa nok tesachipakna reangaha. 
Ua chattatangko do ga sambao su chane, do gao 
donggipa calling bellko sikdepataha. 

Unon pegitchakgitchak dake sakgipokgipa bilsi 
kolgrikbongamangni pante saksa ong katbaaha. Ua 
sweater aro pyjamako ganengachim. Ua pantea 


11 



12 


SINGKAM 


ja takim jaktakim dake namsaksak bolchaachim aro 
uni knirangko kandike donachim. 

Chitti sualtimgipa uni ra bitgipa chittirangko 
baseaha. Ua chitti kingsako pantena ra ongkate on e 
reangpilaha. Pante dogako chiprike, jako rabitenggipa 
chittiko name niaha. Envelope kosako “To, Arim 
Sangma,” ine ua bimingtangko seako nikaha. Ua 
chittiko oprakjoljole sambao donggipa^c^o asongeaha. 

Chittiko adita poraion uni mikkango kusi ongani 
nabaaha. Ua an tangni Junior Engineermi interview 
ra ako gisiktango nichakengachim. Kamko jako 
ra echina okamataniko man e, ua bilchrokna gitik 
dakpile kusi ong aha. Uni kam man gipara adhoc 
appointment ong achim. 

Badia biapona watatenga ine ua chittiko nitaiaha. 
Unon uko watatenggipa biapara A chik a songchisa 
ong engani gimin ua gisiktango suk ong jaha. A chik 
a songko songadam inesan ua chanchiaiachim. 
Chonaonin songjinmaosa dal ahani gimin songadamo 
dongnade ua neng nikate nikatengachim. Songadam 
inon a dimu ripong ripong dakao ja achi matchuki 
donggipa ramarangko rena nangakosa ua 
nikatengachim. 

Arimni chonengmitingon, uni pagipa sakgipin 
mc'chikko nike, Jik-deko gale kataha. Unomiting Arim 
bilsi bongamangsan ong kuengachim. Uni ma gipa uko 
skul watna chol ong jaha. Ma gipa pring attamna 
cha anikon a jak napesa man achim. Gisepo 
me surangko pale gong sa gong gni man ode ua 

detangna ft/5cw/7rangko ra bac on rongachim. Mikka 
bitchi ringe, mat nade gane Arimmani songtang Malchi 
A simo detangko alducngako uni adatang nikaha. 
Gritangde do gita bilbrangaignok, wak gita 
cha-ambrangaignok ine mamatang Arimko Shillongo 
an tang baksa donge poraiatna riniangaha. Gisepo ua 
nogipa Arimmanaba tangkarangko oivatrongaha. Arim 
Shillongo skul nape SSLC pass ka aha. Ua Shillongni 
Mawlaio donggipa Polytechnic Collegeo napmitingo, 
ma gipa songo malaria sac siaha. Detangni mande 
ongako nikangna sikbeoba ua maivangjaha. Magipani 
siani somoio Arim porikka ongengani gimin mamatang 
una agangija an tangsan siaona re angaha. 

Achik asongo atchiahaoba chonkuengani gimin, 
minggipina uie ra na jotton ka jae Arim a songtangko 
name uijaha. Chibimarangoni Simsangko, a brirangoni 
Nokrek aro Balpakramkosan ua uiaiachim. 

Kamna okamatako man engon, ua somoiona 
ma gipa tange dongkuode baditan kusi ong genchim 
ine Arim chanchiataha. Ma gipako gisik ra aton uni 
mikrononi dingbomgipa mikchirang peo 
jooldapangaha. 

Do ga oani gam-ana, ua mikchiko ripake 
asongaoni ki-sangchikonipilataha. Unon ua chametang 
Marcyni college joke ki-taprangko ka bako gipake 
napbaengako niksoaha. Marcy jacket aro longpant 
jeans ganachim. Uni longpant ganenggipa mikkachi 
sosiatako man e ja chokchipako mitchiahachim. Ua 

Arimni asongenggipaona joljol re bae ki tapko tebilo 
done bik asongaha. 

Marcy uni kniko pakkreona soke donachim. Ua 
knirangko jaksitangchi nachil kosak gita tariate 
“Maikosa poraibeenga chame, sani chittisa?” ine 
Arimko sing aha. Arim mamingkoba agangija una 
jakoniko chittiko onataha. 

Adita poraie nie, “Woo! hai congrats"" ine 
Marcy gam-kale chrikan baksa gol-tak chadengsronge 
Arimko salam ka-aha. 

“Mitela,” ine Arim aganaha. Ua Marcyna, 
“Nang’ ja-chokchipakkonibo,” inejaksi ote agankuaha. 

Indiba Marcy uko knajaenga gita, “Umm, 
nang-kode bilongen miss ka-gnok,” ine ku-chil pee suk 
ong-gija aganaha, Ua biaptango asonge “Basako 
re angenga?” ine sing taiaha. 

Arim dikdiksa chanchie, “Reangnade mikkang 
antion nangenga, indiba mama baksa agangrikchengna 
nanggen,” ine aganchakaha. Unomiting uamangni 
noko donggipa me-chik uamangna cha ra-bae tebilo 
doneaha. 

“Anga ba-ra gansrechengkuna,” ine Marcy 
cupko ra-e chakate an-tangni turamchi 
re-angengachim. Unon jonggipani chirongbitbit kni 
chite, jako rumal gitchak kae ong katangengako 
nikrike, “Da-oa bachisa ong katangtaienga?” ine 
rang-date sing-rikaha. Jongman ka-dingsmit dake, 
namrenge re-angaiaha. Uko pangnan noko nangana 

am oba roame dongani gimin man rongjachim. Ua 
magipani siani jamanonin skatangjanggi tangachim. 

Attamo office jokmane, Arimmamagipa sofao 
asonge bairong nie roengachim. Arim mamatangona 
re*ange “Mama,” ine ka sne okameaha. Ua an tangni 
chitti mansogipako una onaha. 

Mamatang uko nigitdoe “Maia iara, sani chitti?” 
ine singaha. 

Mamatang uni gingtingo ganenggipa sosimako jaksichi 
sikdoe chittiko niaha. On*tisa chittiko poraie nie “Ah, 
namjok,” ine ua aganaha. Arim mamatangni sambao 
chadenge dongengachim. 

“Bachina watatengachim?” ine sing e mamatang 
demgimin chittiko opraktaiaha. 

“Chima A wechina,” ine Arim sukong bregija 
aganchakengachim. “Re naba sikpiljaenga angade.” 

“Mainasa? Manderangde kam amon 
man tokjaenga, na ade kam man oba ka janasa 
am engama? Janggitangna Nokgipa pilaknan cholko 
on a; indiba cholko on mitingon simsakrikna nanga,” 
mamatang Arimni rena sikgijani aselko uijae aganaha. 
Mamatangni manenga gnang aganana, Arim jrip 
dongaha. 

“Basako re anggen?” 

“Sombalo re on namgen,” Arim aganchakaha. 

“Dongasa bano dongechenggen?” 

'‘‘Quarter man kujadipet Chigamangni noko 
dongna mangenkon.” 

“Sawa Chiga?” mamatang sing kuaha. 

“Uara, an chingni rama rikamo nokpara ra e 
dongenggipa panteara. Bia da o B.A. porikka matchote 
sorgtango dongenga.” 

“Ah! uara Cbima A weonisane? Indakode 
namaijok; indiba jeko ripeng baju dakeoba simsakbebo,” 
mamataDg mikrakatjole una chittiko on-atpilaha. 

Re na sikjaoba re nan nangaignok ine 
chanchiroroe Arini kuturitangchina reangpilaha. 



Bak Gni 


S ombal pringo, Arim Shillongoni M.T.C. huso 
gadobaaha. Guwahationa sokbaengon, sal 
dingakon iia chaktojaengachim. Gari stationom 
sokon, bostu paldinggiparang boslutanglangko brechina 
manderangna onbekbeke mansi-inandik 
dakatengachim, Gari stationko watbae Brahmaputra 
chibima rikamko reangtaiosa, Arim rangsisokbaa gita 
donglobaaha. Srongdingding dakgipa Assamni 
ramarangko re baengon, ua suk ong c songrena 
man-bataiaha. 

Salpaksa badebaon Arimni songrebagipa garini 
dogao, bija saenga gita gitching ruet dake manderang 
gadobaaha. Meseng mcscng dakpile seenggipa 
ding olni bibakon Arim chakna amjaengachim. Ua 
jaksichi gingkol samsako sikjele samgipinchisa rangsitc 
repilengachim. 

Kelkichipak ua asonge re-engoba, sambao 
ku-biba seenggipa mande asongeming uko 
dongtoatjaengachim. Ramarang namjani gimin ua garini 
kelkirango basakoba totroroangaha. Badiababiaprango 
ramarangko a-arang rurongdape nambatatjaengachim. 

Ua dongtogija songreangengon, kelki gita 
tangsekgilgil a brirangni nitoako nikatskaaha. A dimu 
dongjae a-brirangko grikjangjang nikatna man-engachim. 
Ramako ja-rike chibimarangni jokengako niroroe ua 
gisiktango an-sengange, “Ua chibimakoara mai 
mingenggen?” ine chanchiangengachim. Uni noksa aro 
/^/jo/orangonikgimin borangrangko a-barango nikange, 
A-chik a-song a bachengengahakon ine ua chanchiaha. 
A-chik asongni biaprang inditan an-senggipa ong-gen 
ine ua chanchisoa dongjachim. Chiring chibisikrang 
mikka bitchiko man-e, sorok rikamrango chidarerangni 
jokengarangko ua nikangaha. 

A'briko tarigipa ramarangko re-angani ja-mano, 
ua gamgipa ge-giparangni a-pairango kam ka-arangko 
nikangskaaha. Ka-singipa balwarang balbaon, gari 
kelkini ainarango mikka bitchirang rongsa ronggni 
ga-akbaaha. Unon uni mikronrangba tusinasike 
chonbatroroangaha. Ua mikka waani gam-arangko 
ka sinbatroroesa knaangaiaha. 

Gari dondikana Arim tusiaoni mikrakbaon, 
manderang garioni ong-onako nikaha. Kelkichipak 
niaton dokan mikkangrango ‘Chima A-we,’ ine 
searangko ua nikataha. Ua an-tangni bagko ra-e 
garioni ong-onon mikka wasisikuengachim. 

“Kosako, angni suitcase donga,” ine ua garini 
nokkingo dongenggipa handymanna jaksi ote 
aganataha. Gari kosako plastic pindapgipako 
handyman kike, suitcase aro gipin bosturangko 
ra-onaha. Arim jaksamsachi bag, samgipinchi 
suitcaseko ama amja ra-e, dokanona mikka chakjolna 
re-angaha. Uni kni sosiako ua rumalchi ripakengachim. 
Ua niwilwale nion Chima A weko an tangni 
chanchisoaoni namen dingtange nikaha. Uano 
kraagitan dokanrang dongachim. Ua maidake biap 
gitalo Chigamangni nokko sandigen ine chanchimitingo, 
rickshaw bolsa uni sepangona sokbaaha. 

“Na a Chigamangni nokko uiama?” ua rickshaw 
salgipako sing-aha. 

“Oh, Tosangni depantekoma, uiaba. Kosak 
gittimchisa donga bisongde,” rickshaw salgipa 
aganchakaha. 

Arim an tangni bosturangko rickshawo gate 
re-angaha. Sorok namkalani gimin rickshawko 
ta-rakkalen salna man-achim. Sorok rikamo P.C.O. 
kuliako nike Arim an tangni jeponi mobileko 
ra-ongkate niaha. Phone network man ako nike ua 
kusi ong-bataha. Bijolini siliting sringarangko ua 
nikangengachim. Ramasamo te-sa te-gni office nok aro 
skul nokrangkoba ua nikangaha. Ua biapo Block 
man-eming songadamsrangde ong-jaha ine ua uiangna 
man-engachim. 

Adita re-angani ja-mano giting bolmani ja-pango 
rickshaw dondikaha. “Ian Chigamangni nokde,” ine 

rickshaw salgipa nok te sako Arimna mesokate 
aganaha. Ua nokni sepangon, gilja nok te-sakoba iia 
nikatengachim. 

Arim an tangni bostiirangko ra one, chola 
jeponiko tangka gong chikking bikote rickshaw 
salgipana on ataha. Arim Chigamangni barini krokko 
ochenge, uni bosturangko ra e re angengachim. Krok 
gam ako knae, rang san achak manggni uko sing roroe 
rikbaaha. Arim achakrangna namen kensoe an tangni 
/j^/j^rchin uarangko gojetsogenma ine chanchimanpilaha. 

Arimni il leng siksakgija tom tom chadenge 
dongsoengmitingo, Chiga jako jolongga ra e nokoni 
ong*katbaengachim. Achak sing-enggipachiko niaton, 
ua Arimni tom tom chadenge dongengako nikataha. 
Ua Arimko me*manganma mandeanma inc 
chanchimanpilengachim. Ua achakrangko a rikroroe 
ripcngtangchina rebaaha. 

“Bachinisa mosa, kobor man soagri jumang- 
jamang sokbajok na ara?” inc Chiga sing soaha. Ua 
Arimni pakkreoniko At/gra chaksoc, uko salam ka aha. 

'"Oe, Liiatsochengnaba man jajok. Phone ka na 
man a ineba anga uiskaja aro uioba saona ka atna/’ 
Arim aganchakaha. Ua mikkingtangoni ding olko 
rumalchi ripakroroe katangenggipa achakrangkosa 
nirikkuengachim. 

'‘Oe, noko phone dongkujaenga. Ru utkujaba 
network man an,’' Chiga aganaha. 

"Angni kam galgipanara ianonasa watataba.’' 

‘‘Oh, indakesakon, angade nang ko niksocn 
jajrengsopiljokchim. Indide na^rijok,” Chiga aganaha. 

Chigamangni nokni sa raona sokon, songni 
me aparangni basa rikengako Arim nikeaha. 
Me chikmarangkoba merong baseengako ua 
nikatengachim. Adita panle-me trarangba noksam- 
nokgilrangko rongtalatengachim. Ciiigani mande a-gital 
baksa re baengako uamang tiiksoe kamlangtangko 
donionge niataha. Chiga Arimni bostu^angko nokni 
apsaliodoncaha. ‘"Ai, Shiliongchini mosa Arim sokbaa,’’ 
ine ua ma gipako gam e okamaha. 

Chigani ma gipako okamako knae uni pagipa 
noksamoni niataha. Ua basatarienggiparangna w<vding 
chitengachim. Chiga nogipa Do meba babilsio kam 
ka aoni chabae do gachoio niataha. Arimko nikkujaoba 
Chigani ripengtangko agansiniako ua knarongachim. 
Chigani ma gipa, pagipa, Do me aro uano 
dongsoenggiparang Arimko salam kaetokaha. 

“Indakaia jong, chingade nokgri jamgrisa,’’ 
Chigama aganaha. 

''Oh, ong aiaba,”.Arim aganchakaha. 

' lanonan kam man bajokna, mosade,” Chiga 
gipinrangna aganaha. 

“Badia DepartmentoT'^ Chigapa sing aha. 

“P.W.D.o,” Arim aganchakaha. 

“Ah, namjok, nang’ mosa Chigasa basakon 
kamrangko man pagnok. Chingade dakchaknaba 
amangjaengaha,” ine Chigama aganskaaha. 

“Da aini kamkode dontongchimaibojok. Mi 
song-aba minjokkon, gimikan cha-e ringe re-angbo,” 
ine Chigapa kam ka-giparangna aganaha. 

“Joreng na-a re bacheng,” ine Chiga uamango 
donggipa panteko okamataha. “Na-a bajarchi re-ange 
brena nanggiparangko ra-eskabo,” ine Chiga una agane 
tangkarangko on-ataha. 

Arim cha ringmane chiakolchi auna 
rc angmitingo, Do-me una kuturi ge-sako tarie 
donsoaha. Au-miksue re-pilbaon, Arimna biap tarigipako 
Chiga mesoke on-aha. Arim kuturichina napon, uno 
an-tangni bosturangkoba nikengachim. 

“Mosa, na-ade okkrienggnok, mi cha-ainaha,” 
ine Chiga una aganengachim. Ua Arimni kni chitako 
chokkio asonge senge, uko babilsichina rimangaha. 

Do me uamangna mi-bijakrangko tebilo tarie 
donsoaha. Uamang an-tangtangna bamchikkope Isolo 
bi-ani ja-mano mi cha-na a-bachengaha. 

“Shillongni koborde, nang’ mamamang 
namtokengama?” Chiga mi cha-roroe Arimko sing-aha. 

“Im, namtokcnga, nang-kosa basakon re-bagen 
ine Salchide inpilengjokna, Marcy aganata. Nikna 
sikpretengahana,”Arim gam e aganataha. 

“Ssh, babamang uchi mi cha-enga,” ine bikan 
Chiga an-tang jaksi otrako ku-chilo donate, ka-sne 
aganchina Arimna chin dakatengachim. Arim unosa 
an-tangni gam e aganmanana sretangko chikmanpilaha. 
Chigapa aro ma-gipa kuturigipino mi cha-skaengachim. 

“Do'tneni bia matchotosa angkode Shillongchi 
watataiengjok,” Chiga adita ja-mano aganaha. 

“Oh, angaban da-sinin basa rikako aro 
manderang bang-ako nike, maiba kam dongakon inede 
chanchiengachitn,” Arim aganaha. “Banoniko 
rimbaenga aro mai minga?” 

“Boningkode Jending minga,” ua aganchakaha. 
“Songde, A-chik a-songni salgipengchipak Chitmang 
a-bri ja-rekonisa, bikora robol kal-na changani gimin 
mingsingaba. Na-asa knamankujaenggen?*' 

Chigani boningtang man-nasigipako gingting 
chuate aganengako Do-me aro uni pagipa, ma-gipaba 
knaengachim. “Bilongtaiengjok uade boningtangko 
rasong dakenggipade,”Chigama mi cha-roroe 
aganskaengachim. 

Demechikni biana ku*si ong-soengoba, 
Chigapade nanga korosrangna sko saskana 
nangengachim. Uni contract ka*e tangka man-ara 
dedrangko poraiaton bon-aiachim. Nanga korosrangna 
tangka chu-onggijako niksoe, uamang a-a pattalko 
bilsisana Nokmana bondok donaha. Komila bagannaba 
rori mahajononiko tangka ra somanahachim. 

Noko biana wak jilsogiparang dal tokahachim. 
Ma drang-maharini ra-bagipa matchu, do bok aro 
wakrangba mangsa manggni sokbaroroeQgahachim. 
Uarangna ja-man-ja-wilo ja-si chotna nangskagenchim. 

Am-bolkoba pante-me-trarangko antio 
changprak a-brichiniko rikaate, noksamo dandake 

donengachirn. Sai somci sepangani girnin songni 
manderang saiantian kam dakchakna re barongaha. 
Uamangna cha chini rite, mi-bijak song*e on-atskana 
nangani girnin korosrang salantian 
chotchangiaengachim. 

Bias^.o chonkaic ka na am oba me-asani 
maharian gari dal ako v/atalna iianggen ine chawari 
sing on dabirikachirn. Chigapade demechikko bia 
ka-atna chcanchitingtingcn basakoba sakam an dingako 
man pilengachini. Neng-nikanirang aro kamrangchi 
sinjetanirangko man e, ua jattangni kamjangko gisik 
jrinie chanchiataniona sokaha. 

Uni nikaianio nokdangko rikchengengon 
bangbaia salon mahari doignichini name chanchisoani 
dongbreja; indiba kusi ong-e cha a ringanirangkosa 
dai bate ra e gamrangko rusiata. Biako chu sokatna 
gam gnanggiparangneng nikani dongbreja; indiba bil 
amsokgijagiparangde gro jinang daksona nanga. 
Chawari man bagipa uarangko chotna man ejaode 
nokdang silbalani pal ongsibataoiia sokako ua nikaha. 
BaKsakobade bia ka na tangka paisarang bang e 
luingako nike, badiaba dcdrangrang bia baru ka gija 
j ikkiin sekimanirang dongenga ineba ua nikataha. 

Do mcni dakchakaniko man naba ua 
SSLCkosan pass ka e kamba dongkujachim. Jendingde 
p*jr.,,na gisik nangskajae SSLCt o changni chang seoba 
pas^ ka jaengachim. 

C K.^a^ a aro ma gipana bang a neng anirang 
dv>ngengachim; mdiba demechikko bia ka e on ania 

ma a-paani dakgnian ineba uamang uiskaengachim. 
Unigimin bil amsoka dipet uamang ua dal begipa kamko 
chusokatna miksonge dongsoengachim. 

Babilsini kamrangko matchotmane Do me 
kuturitangchi napangaha. Ua Jendingkoba gisik 
ra atengachim. Batanggipa bilsio, Jendingko Chima 
A we dub robol kal na grong oke rimbaosa ua 
Jendingko nikchengahachim. Robol kalanio uamangni 
clubm cheaha. Attamo, pante-me trarang songni 
Community Hall-o robol kal giparangna mi-bijak 
song ahachim. Robol kal giparangna ka singipa 
ringaniko on na ua somoio ua me chik bi sarangko rime 
tarisoachim. Robol kalgiparang sokbaon, ua uamangna 
kasingipa ringanirangko sualaha. 

Jendingde uko nikchengon una mikcha 
namnikaijok ine uni chittirangon parakatachim. Ua sal 
somoirango ua adatangni ripeng Kalenkosa gisiktango 
namnikskaengachim. Jendingni chitti seatarangko 
mansooba ua aganchakgija donaiachim. 

Apsan bilsion,uaan'tangni atchiani salo Kalenni 
watatgipa Birthday cardko man soaha. Card ning o 
'Ka sara nono, Do me , ' ine seako nikc ua gisiktango 
jagokmanpilaha. Kalen uko nogipa gitasa ra enga ine 
ua uiaha. Ua an tangba Kalenna ka saaniko parakgija, 
gisiktangosa dongaiengachim. 

Uni jamano, Kalen songtangko wate Shillongo 
donggipa ma detangona re angaha. Ua wanggipaming 
Nongal Bibrao koelakoba badinge, giseposan 
songtangona rebaaiaha. 

Ka-sne ka-sne uni gisikko Jendingna salangaha. 
Jendingna ka-saani bimik maidake uona nabaaha, ua 
antangan uirikpiljaha. Uamangni mikcha namnikgrika 
parak ong-ahaon, uni ma-drang-maharirang Jendingni 
ma-a-paachi re-angaha. Uamang nokchame kae, bia 
ka-na salkoba manchisoe donaha. 

Ua an-tangna bia ka-ani gowriko aro Jendingna 
suit gisimko ba-ra dokano sikatengachim. Biani 
jakstemko ra bittimna aro snow spray sattimna 
ma-drangoni me-chik bi-sarang sakgittamkoba minge 
donsoengachim. Uamangnaba biao ganna cholarangko 
sikmanahachim. Biana caker&n%ko aro sonani 
jakstemrangko tariatengachim. Biani car^rangko 
tariatmatte bimingrangko see manderangna 
sualatengachim. 

Do-me an-tangna batanggimin salrangko gisik 
ra-ate palangtango asongaha. Ua uni organdy, 
stockings aro Japanese r/6ionrangko rate dongipako 
ra-e, pul tarina a-bachengskaaha. Kamrang gitapgitap 
dakengani gimin pringo sal nabaa aro attamo 
napangakosa uade uirikaiengjokchim. 



Bak Gittam 


S algipino, Arim an-tangni kamko jako ra-na 
Chigamangni nokoni ong katbaaba. Pring 
ong-oba, sal ding-beengachim. Balwabalanirang 
komieboi bijakrangan mojimjaengachim. Uiumikkango 
jo-olenggipa ding-olrangko rumalchi ripako ua 
amchakpiljaengachim. 

Bajarona rama chel-ani gimin ua ja-ku ta-rake 
ga angengachim. Unonide officeko napp^^e re-gipa 
busko srapna nangachim. Basakoba Shillongchi 
katpilna sikani gisikrangba una nabaengachitn. Guuri 
mitmat mitmat balkasin balao Shillongo an-tangni 
roarangkosa ua gisik ra-atengachim. 

Chigamango ua rengrengsil bolsa Jakkalgija 
dongengakoba nikbaachim. Ua uko salna changjani 
gimin donbaaiaha. Chigaba uko scootero sale donna 
am-achim; indiba pagipako uni kamchi salangna nange 

man-jaha. Skul regipa bisarangjanggiltangtango borot 
botot ^ugrangko kee, rengrengsil sale uko 
re pakangaha. Saini ding-ako minggija uamangni 
clietchat chetchat agangrikjoljole skulchi reangengako 
nikrikon, ua uamangna kusi ong chakangengachim. 

Bajarona uni sokon busbsi sokbaaha. Gari ningo 
mande komiani gimin ua sakgnini biapo suk ong-e 
a songe re-angengachim; indiba Chima A weo a-gital 
ong-e, uni gisikko an-saoatna man-Jaengachim. 
Ding-ana mamingkoba nina sikjae, mikchipesa ua 
asongengachim. 

Adita re-angani ja-mano, gari dikdiksa neng-take 
rc-chakatangtaiaha. Mikchipaoni Arim ka-sne mikron 
oc nidoon, sakchigrikgipa me-tra saksani dakmanda 
gane an-tangni sambao chadengengako nikaha. Arim 
ka-sne kelkichipaknajitange una a-songna biap on-aha. 
Me-trani asongaton smildinggipa bibarang uni gingtingo 
nangcaha. Ua gisiktango me-trako niatna 
siktaicngachim, indiba pa-jaha. 

Arim gisepo me-trako mikgisepchi niataha. 
Balwa balengon me trani mikkango uni knirang 
ga-akdapengachim. Uarangko me trani nachiltango 
skepatengon, uni jako mobile ra-bitako Arim 
nikatengachim. Me trani nachilo chongipa natapsina 
agre, uni jakgitoko mamingkoba ganako ua 
nikjaengachim. 

Me-tra kelkichiko niatskaon Arimni an-tangko 
nicngako nikaha; unon Arim jaktango ghori gangipako 
nimika dake kelkichi nie dongengachim. Me-traba 

ka dingsmite, gisiko rnaikoba chanchieiiga gita garini 
longtong nie asongengachim. 

Gafi dondiktaion, metra asongaoni 
chakatangaha. A^rim kelki gita niaton/Chima Awe 
Secondary School,’ ine signboardo seako nikataha. 
Uanoni adita re angon ua P. W.D. officeona sokangaha. 

Attam sal ka sinango, Arim officeo uni kamrang 
matcholmanaha. Office jokani somoio, ua pringo 
re bagipa hu.so gadobataiaha. Skul sepango gari 
neng taktaion ua kelki gita ua apsan ine trako ripengska 
baksa nikataha. IJamangni garichina rikbaengakoba ua 
niksoaha. Ua aivlangni a songenggipa biapko dal-bate 
kangsoe, kisangchiko nisogija dongsoengachim. 

‘Mano biap dongengama?'’ ine Arim ru*utgijan 
me ch'kni ku rangko knaaha. Ka-dirgsmita gnang ua 
an pile aganchakna dakengachim. Unon ua saksa 
mc'chikmani ka baktango bi sa ba bite an*tangko 
sing cngakosa nikaha. Uni ka-dingsmitani mikkangara 
grapna am a gitasa dakaiaha. 

“Asongbo,” ine Arim ka sne agane una biapko 
v/ate on ahd. Ka sne an pilc ua niattaion uni rijscenggipa 
ine trako ki sangchi donggipa biapn a songengako 
nikataha. Pvama gimikan ua nipilna sikako chakchike 
re baaha. Chime A we bajarona sokon nianderang bi! bal 
bil bal garioni ong ontokengachiin. Anmni ong katna 
man-jaengmitingo, me trade ripengiang baksa 
ki-sangchini do g.achol gita oiig onangr-kaaha. Arirn 
garioni ongkaton chcl-aosame trako nikrikaha. 



30 


SINGKAM 


Attamo mi cha man-ringmane, Arim Chigani 
ma a-paa baksa bairong nie roengachim. Do-me 
uamangna gue den-e ra-baaha. 

“Do me, iachiba gue ra baku,” ine Chiga uni 
kuturioni aganatengachim. Arim Chigani ma-a-paa 
baksa rooba suk ong-nikjaengachim. 

“Anga Chiga baksa roekuna,” ine ua agane 
asongaoni chakatangaha. 

Chiga kuturitangni pakmarango git 
ring'giparangni noksarangko tapsoengachim. Arimko 
niksoe “Mongma grong dongkuengama, mosa?” ine 
ua sing-soaha. Biri, cigarette ringanin Chigani 
ku-chilrangpra gisimpilachim. 

“Oongkuengakon, hai indide ang kuturichin,” 
ine ua Chigako rimaha. 

Chiga Arimni ki sang ki-sang ja-rikangaha. 
Chokkio gate donenggipa chola jeponiko ua cigarette 
bikote, “Potogsa sa-anjok, na-a ringaibojok,” ine Chigana 
on-aha. Arim palango tudarenge jaktangchi skoko 
rim chane, maikoba chanchia gita Jripjrip dongaha. 
Chigara suk onge cigaretteni wal-kuko dawilikate ope 
roskaengachim. 

“Mai ong-aha mosa, mainasa da-alde jripjrip?” 
Chiga uko sing-aha. 

Unosa Arim to-tro ong-e mikrakbaa gita “Oh, 
mi cha-preteming tuna sikenga, mosa,” ine 
aganchakaha. 

“Sakoba nikbaemingsa chanchiengakon?” Chiga 
baleke sing-taiaha. 

"Nikbaja maija, na a mosaba. oe." ine iia 
aganroruc tudarcngaoni chakaiaha. 

“Nang ni of'ficechi re gipa rama gitan Ta sri 
warioaa re na man aba. Sbillongni Ward's lakcV.o 
mingsinga gita chingni songoba maiidcrangdc uchisa 
rona namnika. Basakoba an chingba re na,” ine Chiga 
kusiktangko dokpingpingc ajaniroroe aganaha. 

“Tiibojok, angaba rcgnok,” ine ua Arinina agane 
luramlangcliina rc angaha. 

t'higani re angniano uni agananggipa vvariko 
Arim nikna sikatengachim. Minggipin uni gisiko 
mc lrani ka dingbinilako aro uni knirang balwana 
mikkango ga akengako nikatengacliini. Shillongona 
bate uano ganggurang bangbatachim. Ua 
ganggurangko dokc adita airtangni clianchianirangko 
gualatalia. Mosori salone ua palango tuna tariaha. 
Mikka siniani gimin balvvarangding engachim. Mikka 
bitchirang ga akani gam arangko ua knabaaha. Uni 
kuturiona ka singipa balwaiang balnapbaon, ua 
tujripangalia. 



Bak Bri 


A rim pringsao, pringni balwako ringna sorokona 
ong katangaha. Chima A-we songni pattalona 
.dakanggipa rainarangko ua re e roangaha. 
Manderang pattalo hal gamtokengachim. Chigamango 
donggipa Jorengni matchu ki sang ki sang golsmitchi 
dokroroe a a gamengakoba ua nikalaha. “Uan 
Chigamangni a akon,’’ ine ua chanchiatengachim. 
Mitam manderang tractor chongipachi a a 
gamengachim. mitamranga alirangko tariskaengachim„ 
Ua a a gamenggiparangko adita chadengdike nie roaha. 

Chima A* v/e songni manderangkoba ua aditadc 
uiahachim. Somoi jokarango ua Chiga baksa biana 
do o, wakrangko brena songoniko sandie Chima A we 
songni ramarangkoha nikahachim. 

Sal ding baengon, Arim roram-aoni nckona 
pil baaha. Chiga mangglong halfpant gane uni 

scooterko vval ku dimikdimik gam pretpretate 
tarisoengachim. Arimni rebaako niksoe ua jakpatangko 
dokpronge, “Da alde angming scootero re na 
man genba, mosa,’" ine agansoaha. 

“Namaigen,” ine Arim uni sambao 
asongchonggome scooter tariako nie dongaha. 

“Dada, cha ringbo,’' ine babilsioni Do me uko 
okamataha. 

'"Ringebo, mosa," ine Chigaba aganengachim. 

Arim asongaoni chakate babilsichi re angaha. 
Cha ringmitingosa ua tik dake gisiktango, “Officeclii 
scootero re-ode, huso angni nikronggipa me-trakodc 
niktaijavva, unigimin maikoba pa sike joksrctna 
nanggen," ine chanchiani sokbaaha. 

"Chi ama chi ja dada,” ine Do-me uni cha 
ringgija dongengako nikate singaha. 

“Oh, chi aba,” ine agane ua cha ringanglaiaha. 

Office re-ani somoio, Arim taritilonge 
kuturitangoni ong katnasiengachim. “Hai mosa, 
re-naha,” ine Chiga uko okamatengachim. 

“Anga huso re-angna man aigen, mosa,” ine 
Arim kelki gita niwate aganataha. 

“Maisa ong-taiaha, da-oara?” ine Chiga 
aganroroe uni kuturiona re-baaha. 

“Scootero re angbo, da alde angko salna 
nangjawaba,” ine Chigapaba apsalio asongc 
aganatengachim. 

“Hing knaaha,” Chiga mikgil dedoe Arimko nie 
inaha. Chigapani aganatako uaknae, Chigakojechakna 
man jae ong katangaha. 

Choia balip balip dake, mikchi ongkatpile Chiga 
scooterko ta rake salangengachim. Unomiting Arimde 
scooteroni mai cholchi ong oirikra man gen ukosa 
chanchiangskaengachim. 

“Da-mo mosa, dondikkubo" ine Ariin Chima 
A-we bajaroTia sokon Chigaiii pakkreo doktopaha. 

“Maina?’' ine Chiga scooterko ka-snc dondikc 
.sing-aha. 

“Cha ringkane inesa/' 

“Da-osan mi cha mane re baengake!" 

“Indakode cigarette ringskabo,” ine Arim 
agantaiaha. 

Cigarette inako knaon, Chiga ringnan sikaialia. 
Scooterko done uamang dokan chongipaona re-angaha. 
Arim cigarrette pongsa Lree Chigana oivaha. 

“Nang-nara mosa?'' Chiga uko sing-aha. 

“Bajarode ringna man 4ike nika, na a ringaibo, 
mosa,” ua pa-sike aganchakah" . 

Unomiting Anmni officek-* nappake regipa bus 
sokbaaha. Chiga jaksamsachi kar ^kare rim e dokano 
git watenggipana melie ja a ga laptape suk ong e 
cigarette opengachim. Arimni busk^ srapna rikangako 
ua nikrikjaengachim. 

“Mosa angadc buso reangaigR'Lkne,” ine Arim.ni 
inwatangengako ua knaaha. U- bik ku-rang 
gam bagipachiko gitok pe e niaton, Arimni bus rike 
gakatangakosa nikrikaiaha. 

Gari ning-ona napon Arim uni nikronggipa 
me-trako nikjaha. “Da sio Chigaming scootero 

re srangon/' ine ua chanchimanpilcngachim. Da 
me trani ripengkode nlkate, uni asongenggipa sambao 
asongeaha. 

'‘Cliigaming nang ko nikatanasa/' me chik iina 
kadingsmiie kurang on*chengaha. 

‘*Ok, Chigara bajaronasa rebaaia, daalde naaba 
saksaiisama?'V\rim sing aha. Uaan tangni uina sikako 
sing-atmane, ua me chik an langko maikoba 
charicliichipgcMima inejajrenge nikpileiigachim. Ua uko 
nikroiigol)a ua sawa arc bano donggipa ukode 
uikujachim. 

“Angni ripengko singengama?'’ ine mechikuko 
sing taialia; indiba Arim mamingkoba agandapjaha. 
'‘Oe, bikon sing enga,” ine ua inenga gita ka dingsmite 
uni aganchakanikosa scngaiaha. 

“Oh, Noknara D.S.C.ni porikkako sena 
tarisoengana,’’ me chik aganaha. 

“Uko Nokna mingakon,'’ ine Arim gisiktango 
chanchiaha. 

‘'Na songara abisama?” uidapangna sike ua 
sing-mikadakaha. 

“Inghing, indiba chinga gitlim apsanni aro apsan 
skuloba ka enga,” me chik aganehaktaiaha. 

“Mikkang apsananganasa,” ine Arim gipin 
kattako agandapna v^hangjae toi e aganaha. Ua 
an tangan Noknani mikkang-bimangara uni 
agangrikenggipa mechikonide namen di igtangbea ine 
nikmanahachim. 



36 


SfNGKAM 


"Domeni biaonade chinga reangna 
am engachim,” ine me chik agaritaiaha. 

Arim rang san, “Nang...” ine tongsa agane 
doiigaha. Gisiktangode, “Nang’ ripengba 
re-bagenma?” ine ua sing na am ahachim. 

“ Maia nang?” ine me chik sing skaaha. 

“Ongja nangni bimingkosa singna amachim,” 
ine ua an tangni sing na am ako reppidapaha. 

“Gatse,” ine me chik gam bregija kratcha a 
gnang aganchakaha. “Nang koara?” ine ua uko adita 
ja mano sing skaaha. 

“Arim,” ine ua aganchakaha. 

“Da al attamo Noknani mobileon2i Do meko 
angna phone ka*na aganpabone. Anga Noknani mobile 
uumberko on atna,” ine Gatse aganaha. Ua an tangni 
bagoniko Ickka arc penko ra ongkate mobile 
nimiberko see una on aha. Unomitingon, gari skul 
sepango nengtakaha. Gatseni asongaoni chakatangon, 
"Mitela,” inesan Arim lekkako ra chake aganrikna 
manaiaha. 

Arim gario asonge re angkue Noknani 
numberko uni mohileni SMS ka anio gapale, 
gisiktango nabagipa kattarangko seaha: 

"Nokna. ncing ko nikchengaonin anga 
nang na ka sanapahachim; indiba nang nasa 
aganna man kujaenga - Arim. 

Gari dondiktaion, uni office mikkangona 
sokcngahachim. Ua garioni ong ona skang mobileo 
uni segiminko skctbakkct kimitna am on, SMS 

watdtanikosa sikdepatmansrangaha. fJnosa ineseng 
cha ata gita uni gisikrang srang dakjolpilaha. 

y ♦ ♦ 

Attarn sal dobret kisang dakangon, Ariin office 
joke nokona re bapilaha. Nokmikkango iia gari gital 
Taiif Winder bolsako nikaha. l^no Shillongni gari 
fmmhcrko seachim. L'ko nike saoba re baama ine ua 
chcinchiroroc Chigani kuturichina re angchengaha. 

'"Oi, nu^sa?" ine ua kuiuri ning chiko niataha. 

Kaicnsa uno songbad badale poraisoengachim, 
L'a Arimko niksoe, "Otfice Jokbajokma?’' inc 
sing-soaha. Uni asongenggipa sepangocha, hiscui(ran\^ 
aro glasso chiko donengachim. 

'‘Na ara basako sokbaskaa, Shillongchinima 
Nongal Bibraoni?’'Arim sing aha. 

"Oh, mejalo Nongalchini rebaa; Chiga dongjani 
gimin nang kosa senge rosoenga,” ua aganchakaha. 
Ua Shillongo donge Arimkoba uiachim. 

"Namengakonba?” ine Arim jaktangko one uko 
salam ka aha. Ua Kaicnni sepango donggipa chokkio 
asongaha. 

"farangko nie rosokubonc,’' ine Arim Chigani 
photo t7/Awwrangko lebiloniko ra ongkale una on aha. 
“Anga an tangna cha sandichengkuna,” ine ua 
asongaoni chakatangaha. 

Do me babilsio miattam song soengachim. Ua 
Arimna cha tarigiminko cupo rue on aha. 

"Ja Noknani numheroivd phone ka atbona, Gatse 
aganata,” inc Arim an langni mobileko Do mcna 
on aha. 

"Nokna! (iatse*'’ inc Do me gisiktango Arim 
maidaken uamangko uibajok inc chanchie mobileko 
ra-diakaha. 

“Da-sio angni gario olTiccchi re-angmitingo 
Gatse number on- did.'' Arim Do meni gisiko uina sikc 
dongenggipako ma sienga gita agandapaha. Lla cha 
ringmane gue pan sandijolc, Kalen baksa rona 
rcangaha. 

"Nongalcliini koborrangde namengama?"Arim 
Kaicnko sing aha. 

‘'Alamala cholienga, indiba ia anlide mikka 
vvasimaiani gimin Simsang chibima dal-bate 
chinalsacliiko kocia cho atna marvjajok. A*palona 
ra ongkalc ehimonggiparangkosa palatna 
man aiaha/'Kalcn aganchakaha. 

"lara bano ka gipa Wangala chrokani phoiosdT' 
Kalen sing aha 

"Oh, chingni Shillongo chrokgipakosa, Chiga 
ka e ra-baakonde." 

"Jaltangni niam aro dakbevvalrangko 
ripinganikode angaban nangnikpaa," inc gisiknange 
photoko niroroe Kalen aganaha. 

“‘Oe, ripingnade iianga, indiba cheka gnang 
ja rikosa nama,'’ ine Arim aganaha. ‘‘Chanchichipe, 
mamatangrangni gri sokchiko nokkrom raaniko niatbo. 
Nokni dcmechikrangni dedrangko adatang, abitang ba 

nogipa, jonggipa ine an-ching chanaia; iiniiba apsan 
nokni depante aro demechikni dedrangko Jiksc 
ra grikatania maio dingtangenga, an clndc apsan 
dongjaengama?" 

‘‘Angaban mitam niamrangkodc namnikja, 
jedake, mamani siani ja mano angkoba manina 
on songna sing eachimba. Unasa angara kiatchajolc 
Shillongchi ademangona katanga/' inc Kalcn glasso 
donggipa chiko radoe ringataha. 

Kalenko manitangna on songna ain ako Arim 
unosa knachcnge ka dingsik dakc aganangaha, 
"larangni bidingo aganpaoba skangonin dakbaenga 
inesa bang batan bon ataigen. Jatni niam ritirangdc 
pangnan sing kam gita anxhingna donggen, uarangko 
an tangtangsa namdapatna nanggen. Mitam an chingni 
niamrang aro dakbewalrang namskabca, jedake ma a- 
paako manderaani, uamangko mitelpilna ka gipa 
kamrang, noksul-songsul dakchakgrikani, on grik- 
sagrike cha a-ringani, ma dong kimaniko jcgalani, 
uandakgipa namgipa kamrangko ja rikode nama.’' 

“Oe, da ororode gri sokchiko nokkromna 
nian jaoba debaaniko dakskaengaba. Uandakc, 
an chingni je dakbewalrangoba namgipa g^jnrangde 
dongtelgenchim, ukosa namdapatna nangenga," ine 
Kalen Arimni agananina gi^ik nangatako man e 
aganpaaha. Uamang sakgnian gue cha roroe maikoba 
ning’tue chanchikuenga gita adita jripjrip katta nadapgija 
dongaha. 

"N'a ara mainabasa songona le bajoiama?*” 

'•Oh, rnan ode ia ja dipetan songoni 
V/i!liarnnagarona gari v/ate nina inesa rabajolachirn,’* 
Kaiwri agarjchakaha. 

‘’Ma, ua angni sa rao nikbagipakon?” 

‘‘Oechirn, angaba da o re skagnok, Chigaria 
agdP.soaibojok.’' 

“Oe indide. basakoba golpotaina/’ ine Arimba 
ajiongaoni chakataka 

Sd-rac ilongipa gariona Arim Kalen baksa 
re angaha. Uni re arigrnano Arim baltin arc saber, ra e 
auna re na dakengachini. Uko Do me nike, "Dada, ia 
nang-ni mobile, SMSba sokbaakon gam enga,” ine una 
mohileko on aha. 

Arim una SxMSko sokbagipako nichcngna 
sikengoba “Gatscara maina nang kv.> phone ka na 
aganata?” me Do meko sing aha. 

'•Qh, angni biaona rebaengakosa aganataiade,’’ 
ine ua aganchal.aha. 

Arim SMS sokbaako nina kuTuritangona 
rc angchengaha Ua SMSko kiiiic nion, Noknani 
seatgipa kattarangko nikaha: 

"Arim, nung ni seaigipa kutiarang, angko 
ciiuo inmangipa jumungko nikenga giia 
dakatpilaha lako parakna anga duk ong a, 
mamuni depunieko angna kangengu 

Uko poraion Arinina agilsakan anda!jo!pi!aha. 
Kal-akesa seatama, bebekon seatjokma ine ua 
chanchiaha. Ua aditana jada changa gita dakpilaha. 

Ua an tangni auna am ako gisik ra atpile chiakolchi 
reangaha. 

Andalsrikbaengon sengwatrang ongkatbaaha. 
Ring rang ring rang ching gipa askirangjajong baksa 
salgio teng suaha. Uarangko nikoba uni gisikko 
dongtoatjaengachim. 

Ua sketbakkel aue an tangni kuturichina 
rebapilaha. Gansre chinsree, ua palango dongcnggipa 
mobileko koldoe, Noknana SMSchi aganchakna scaha: 

^"Kaciongsouni grio, nangni angna 
uganchakanina, mitela. Jokode Tcvsri wari nijola 
gita, knalo ong kaihaho, uano agangrikna/" 

Sea matchoto, ua Noknana SMS watataha. Ua 
an tangni jaksamgnini jaksirangko siksepgrike, skoko 
janggilchi rim pangpile dongengachim. Basakoba ua 
an tangkon ruragipa Susime, malamgipa do kime gita 
ongskagenma ine chanchiate suk ongpiljaengachim. 

“Dada mi cha bojok,’' ine Do meni okamatako 
ua knaaha; unosa ua an tangni mi cha kugijako gisik 
ra e, mi cha na asongaoni chakatangaha. 

S algipino, Arim senggnang taritilonge Chima Awe 
bajaro donggipa bus nichakramona 
re angengachirn. Jakmindik dake nike ua salni 
soiigbadkoba ramaoniko breangaha. Noknako 
ni.<cbebeode mai kattako aganchenggen ua 
chanchiangengachini. 

Bus niciiakranio Noknani uko sengsoengako ua 
nikataha. 

“Ru utahairia?” ine ua Noknana ku rang 
onecliengaha. 

Nokna skotangko rokreke ka dingsmitgipa 
rni. kang baksa ‘’Ru utkuja,’' ine aganchakaha. 

Bus sokbaon uamang uno gadoangaha. Ta sri 
wai ichina reangna mangipa biapo uamang ongonaha. 
Ramasamo jakkep palako nike Arim me chikma 
saksaoniko breaha. Ua an tangni songbadko ra sona 

on on, Nokna iiko an-tangni kcl»iu . .yjsa 
chipataha. Jakkep palgij5a me ciiikniu . .. nikc 

kadingsmitengachim; ind‘ha Nokiiade ukvi 
n i kskaj ae ngach i m . 

Rama dilmaoni ma ekc uamang long Ic aiigipa 
ramako re angaha. Rarnako ja rike chibima jokani 
girnin biaprang rona an sepgbeachim. Chibima 
rikamrango ro ongrang bang en dongachim. Picnic 
cha na arc milsi pina namgipa biapr;mgba bang en 
dongachim. 

Ramao nikbagipa chibimani ko*>aki'» nafnang 
wariko nikeaha. l.’amang wari rikamo mma ! • jgipako 
re angaha. Warini chirang chiring cho!’: da joke 

chibimaoba bracachim. Wario na-tokrangni c!’ > siiako 
aro do-gepchirangni jroc roarangko ijamanii nic 
aivsengaha. Arim rongplengrangko kolechiona goalon 
Liarangni tang angako sakgnian nirike roaha. 

Ua biapo chagipa samsirang asongc rona 
soomachini. Nokna jaadipane samsio asonge ganako 
jaksitangchi tariaha. Ua an tangni knikoba bikjole 
do raja kime gila nitoe donataha. Uni brebagipa 
jakkeprangko cha na Arimba samsio asongaha. 

“Nang ni porikkanade poraiengama?” ua Jakkep 
cha roroc Noknako sing aha. 

“Poraiede niengachim, indiba noko abian 
sasimani gimin jeko daknaba angade joksimja, ’ Nokna 
aganchakaha. 

“Do meni bianade re bagenkonbaV ’ ua 
singtaiaha. 

“Jokode rebagen,” ine Noknani aganengmitingo 
uni mobile gam-aha. Ua mobileko ra chake “Oh, 
...am, da-o re-baenga, sengsochina aganbo,” ine 
aganate donataha. 

“Sani phonesa?" Arim kattarangko name 
knarikjae sing-aha. 

“Abini, mama re baana. Noko nikjana angko 
sandiatenga,” Nokna mikgitchak pegitchak dake 
aganengachim. 

Mamagipa ine knaon Arimni mikkang ding-brau 
dakbaskaaha. Mahario mamatangrangni bil man-ako 
ua namen uiachim. Noknani mikgitchak pegitchak 
dakbaako nike uasa bate kenbataha, indiba nama dake 
“Noko agangijasa na a re baama?” ine sing-aha. 

“Oe, aganbana man-jajok,” ine ka-sne ua 
aganchakengachim. 

“Na-a indide seng-gnang repilna nangengama?” 
uaNoknako sing-taiaha. 

“Im, indiba mejalo nang-na seata gitade 
ong-jachim,” Nokna Arimni suk ong-gija dongengako 
nike aganaha. 

“Na a indide tol-esa seatama?” ua Noknako 
Jaksi otrachi todinge sing-aha. 

“Oe,” ine Nokna ka-dingsmite mikron mikjap 
mikjap dake aganangkuaha, “Na-a angna badita 
ka-sabebea uko uinasa tol-e seatasachim, indiba..” 

“Mai indiba?” ine ua sengnapgija Noknani katta 
matchotkujaon sing-taiaha. 

“Nang ko namniken angaba grongna re baa/' 
Nokna agancbakaha. 

Arim agandapna chan^jae jripirip riongaha. 
Noknaoniko kakketgipa kattarangl^o knae uni ka tongo 
katchanian gapengachin). L'air.ang tangsimbitbit 
dakgipa w anni chirangko dikdiksa chadenge nie roaha. 
Songtangni sepangon ua vvari dmgoba, Noknaba uko 
nikkujachim I'a skanggipa changna uko Anm baksa 
nina rc hae aivscngnikahachiin. I la war iko ar. tangni 
tfiohiU'd pih)t('- ka c ra aha. 

WariiVii ro bapiie uaniang rama bidiliriaoiM 
sokbaaba. I 'aniang okkriana ramasamo donggipa cha 
dokano napna dakachim; indiba Chima A-vvcko 
nappake rc gipa ^us re bachange gakatna 

nangaha. 

Chima A >ve bajaroria sokeon, uamang garioni 
ong kataha. Nokna Z)a,gtangoniko Arhnni scngbadko 
ra ongkatc orvcngachim. Chiga uko ramasamc 
scov'^tcro asonge rosoe nikataha. Uamangko kal akatiui 
ua gam e ahamataha. Nokna songbadko Arimna 
sketbakket on-e jakpa ripripe noktangchina dariangc 
Chigako nikangjaha. 

“Mai mosa, kuch kuch hota hainm^T' ine 
Chiga Arimko uni sepangona re baon kal aksoaha. 
“Mejalo nang ni ang’ baksa scootero re na 
gonggijakoba daosa uijok.’' 

“Aiao, na a mosaba, nang ni chanchia gitade 
ong paja! ' 

"liusiclc luingni songbadara maidakesaNoknani 
/lago ii;!j'- grang dongama, mosa?” 

“ Ta sri wari nina re angesa na a, hai, nokchi 
re gnok,’" me Arim waki-mikki dake ripengtangko 
rnnaha 

"Anga nang na ua warini gimin 
aganinangmangon naade ripeng manesa 
sokangsrangiokkon," Cliiga uko bal-ekc aganangkuaha. 



Bak Dok 


A rim arc Noknani Fasri vvariclii reangao 
ramasamo jakkcp palgipara Chima Awe 
songni Chibrongma ongachim. Ua 
me chikmaskarangna Nokna aro Arimni wariclii 
re angako aganc on aha. Uni ja manon, songo 
uarnangni gimin katta gipna a bachengaha. 

Attamsao, Noknama Self Help CIroup 
lom-aona re angaoni nokona re bapilengachim. Ramao 
ua songni mc chikma saksako kokkrcng ole re baako 
grongaha. 

'*Ah, sari na songde chawari man taina 
amenganakonde/’ mechikma kalakjole Noknaniako 
singaha. 

“Sawasa ang’ demechik silpanampagijako 
ra pagnok?” ine Noknama dcmcchikni gimin 
darangonikoba knakujae ukosa singpilengachim. 

47 

“Arimko ka enga inanasa, mejade Ta sri 
warichin sakgni re angtoka ineba.” 

“Baosa, chingade uirikja, sawasa aganpila 
nang nara?” ua jajrenga gnang sing aha. 

“Chibrong magipaaii nikrika ineba? Sari, angade 
bajarchi me su palna re angc sep hep group 
tomaonaba sokangna manjajokne. Maiko 
chanchichimachim?” ine me chikma sing aha. Ua 
aivtangni gana kondilaoniko ta makii aro me rakku 
bikapko raongkatcngachim. 

"‘Oh, anchingni gana dokatenggipako changgipin 
lom anina skangde matchotatna nanggnokna. 
Uarangko pale an chingni tangka paisarangko 
bariatgenna,” ine Noknama aganaha. 

“Ah, namaignok indidc, de rc angbone saii," 
ine me chikma aganaha. Ua an tangni ta makkuko 
me-rakku bikapo dolgiminko dislai tote walku dimik- 
dimik ringroroangengachim. 

Demechikni warichi pante grongna rc anga 
inako Noknama knae, “Chibrongmadc sakobasa 
niksretama, bebekon aganjokma,” ine gisiktango 
chanchiengachim. Uko knaeba ua an tangni nomil 
ong-mitingo, Noknapa sagiko Ta sri wariosa 
grongchenganiko gisik ra atpilengachim. Noknapa 
dedrangni chonkuengon siangaha. Nokko nirokgipa 
donggijako pa sike Noknani abitang Nikche, uni 
mikchagipa Rangtongko seng gnang segipa ra aha. 
Noknama demechikko segipa ra*atna sikkujachim; 
indiba chol dongjae nie dongaha. Nikche aro 

Rangtongmangni saksa kam kam demcchikko Dilsa 
mingachim. 

Ua nokona sokon, uni adatang Tengtonpani 
Maruti van donako nikaha. Apsalio, ua adatangko uni 
chawari-deniechik baksa agangrike rosoengako 
nikaha. Uni abitangni demechik Jamieba iianu 
dongsoengachim. Tebil kosako donenggipa gue batao 
gue, pan aro sada temaba dongachim. Ua Dilsamani 
sambao dongenggipa morao asongcaha. 

“Mainabasa re baama, roaiasama?” ua 
adatangko sing aha. 

“Oh, Dilsamani saakosa nina nappakaia. la 
Saldingmaba depantemingchingchi reangchima ukoba 
salbajolenga,” ine Tengtonpa Jamieko aganengachim. 

“Sagipade, da ororode namkalcngakon. 
Basakobade gitik gitak saataia, maian sapila uipilja," 
Noknama aganaha. “Jojong Saldingde banosa 
rocnga?” ine ua demechikko sing aha. 

“Da sionin video game kal engana, nogipa 
Dilsaba unon ropaengakon,” ine Jamie 
aganchakskaaha. 

Noknama anlangni ramao knabagipako aganna 
sika man chakjae, golpoko dingtangate aganaha, 
“Nonokode Arimko kaenga ine knaenga, mamagipaan 
sing sandie niangon namgenkon.” 

“Ah! Arimko mamatangan demechikna 
kangenga inesa angade knaachim?” ine Tengtonpa 
agane japingtangona gue batako radoc, gue chaataha. 
Ua jakpatangoba chunko sada nole chana nongjolaha. 

“Indiba ia chasongode gritangko kangoba 
man jaha. Oetnechikba an-tangna kanggipako 
namnikpaosa,” Jamie aganskaaha. 

“Noknaba segipa ra ani somoiara ong engjok, 
ra-oba namaia,” Dilsama aganpaaha. 

“Imm, namaia oe,” Dilsapaba ku-rang imbika 
gnang aganaha. “Indiba jeko dakna skangba ja-tango 
chadengchcngna man-osa nambatachim.” 

“(Jade ja manon ong angaigen,” Tengtonpa 
aganaha. 

“Nonode Arimko mamatangni kangenga inakoba 
uiama uijama aro ong ama ong jama mamagipaan 
sing e niangsrangbo,” ine Noknama adatangko jeta 
gnang agantaiaha. 

“Indakode aganatbo,” Tengtonpa aganaha. 

Noknako sandina ma gipa uni kuturichina 
re angaha. Nokna ba-ra ramgiparangko ite palango 
tarisoengachim. Uamagipani napbaakoniksojaha. Uni 
pakkre samgnio ma-gipa an tangni jak samgniko 
gateaha. Unon ua an tangni kni mikkangchi 
ga-akenggipako jakchi janggilchina jitpakate nidoon 
ma-gipako nikaha. 

“Nang’ mama nang ko aganatenga, nono,” ine 
ma-gipa Noknana aganaha. 

Ba-ra taria matchotmane ua ma-gipa baksa 
apsaliona re-baaha. Ua agitchae dongenggipa morao 
asongaha. Dongsoenggiparangni golpo ka-aniba adita 
jrip dakchengaha. Mamatangni an-tangko sandiana 
Nokna gisiktango kenpilengachim. 

“Nokna, nang ko ianona okamatanide, na aaro 
Arim namnikgrikenga ine knaara kakket ong ama?” 
mamatang sing na a bachengaha. 

Nokna uko knae uni mikkang ding brao 
dakjolpilaha. Mamatangna tol e aganoba ja mano 
namtaijawa ineba ua chanchiengachim. 

‘"Ong ama ong ja,’' ma gipa tap sing ataiaha. 

“Oe, ong a, mama," Nokna an tangko 
ka dongdraatc aganchakaha. 

“Arimkoara mamatang demechikna minge 
dakchaka inanasa? Ja mano.." ine agandapangkuna 
sikoba Tengtonpa dontongchengaha. “Jeko dakoba 
name dakbo, ma drang-maharina kratchaataniko 
ra banabe. Chingaba re on namaignok, Saldingko 
rimebo," mamatang Noknana aganaha. 

Mamatang baksa Jamie aro uni depante gario 
re angako Nokna aro gipinrang nirikaha. Uamangni 
re angmano Nokna kuturitangona re baaha. Uni gisiko 
ma manti chanchianirang gapengachim. Arimko 
mamatang kanga inakode ua knakujachim. Arimba iani 
giminde janapa dongkujachim. Ua an tangni mobileko 
koldoe Arimni numberko sikdcpaha. 

“Mainaba ka ama?" Arim mobileko ra chake 
singataha. 

"Nang ko nang’ mama Marcyna kanga inara 
kakket ong ama?” Nokna kattarangko uina sikanian 
bang-bate joljol singatengachim. 

"Daodipetde mamaba agana dongja aro chinga 
an-tangtangba namnikgrika dongja. Sawasa agana 
nang-nara?" ua Noknako sing-pangpilataha. 

“Manderangiii aganako knaesa, ja mano nang’ 
mama aganjokode. Da-o donchengna, ja-mano 
agangriktaina,” ine Nokna agangrikako dontongaha. 

Arimni an tangna ka saaniko ua uiahachim, 
indiba Arim uni mamatangchi uoni ekangatako 
maivnaba donga ine kenchaksoengachim. Gisikjrioba 
ua an tangni porikkana poraina ki-tapko badaloba 
gisikan chinapjaengachim; unigimin ua babilsini 
kamrangko ka na asongaoni chakatangaha. 



Bak Sni 


^ ^ Tojongko rimangjawane?” ine Jamiema uni 
I demechikko Do meni biachina re na tariako 
nike sing aha. 

“Man si man dik dakaigen, nokon nang ming 
rosoaichina,” ine Jamie agane an tangni kithagko ra e 
nokoni ongkatangaha. 

Jamie an tangni depanteko uni ma gipa 
niroksorongani gimin donangengachim. Ua songo 
me chikrangni nonga pilanirangko palachim. Bia 
ka nasigiparangkoba ua tariatrongachim. Ua an tangde 
bia kamanjae, antangna batanggimin salrangko ramao 
gisik ra angaha. 

Skul re mitingo ua saksa roriko mikchaachim. 
Ua rori Chima A we bajaro ba ra dokan dakachim. 
Skulchi re gija ua rori baksa dokano roe 
dongrongaiachim; indiba skul jokani somoiode 
gipinrangming nokona apsan rebapilrongachim. 

Uni indake dakenganiko uni ma a-paade 
uijachim. Uni pagipa army retired ong-achim. Ua 
an-tangni matburing sikar kana jakkalgipa slaini nolko 
su-siksike tarisimaiachim. Ua ka onangode uchin 
jekoba gona am aiani gimin nokni manderang una 
kenchakrongachim. 

Uni rorina mikchaengako pagipa 
manderangoniko knaaha. Pagipa ka-onange bajarona 
re angon, uko rori baksa dokano golpo ka e roengako 
nikeaha aro uaniang sakgnikon dokahachim. 

Unija manon, roride dokan chipe gipin biapchina 
katangaha. Nokni manderang uni jakari ong-gijaniko 
ja-manosa uirikaha. Indakesa ua depanteko man-rikaha. 

Jamie an tangna batanggimin salrangko gisik 
ra atoba uko maming dakeba namatpilna amjawaha 
ine an tangko ka dimeate, Do meni biaona ja ku 
ga-angaha. 


♦ ♦ * 

Do meba pringni chakate uni biani salna Jsoiko 
mitelaha. Uni ja mano, ua kelki oe a-palchiniko niataha. 
Adita pante-me trarang basao asongchakaniko 
tariengachim. "lachi chi ra ba; cha rita minkujama?” 
ine manderangni jikjakarangkoba ua knaengachim. 

Nokni ramamikkangchipak ‘Rimehaksoa,’ aro 
Janggilchipako, “Mitela,” ine doktao sea donggipako 
tarienggipao Arimkoba ua nikatengachim. Uni pagipa 

aro gipinrang awen-jawen re-roroe, manderangna 
kamrangko mesoke on-engachim. 

Seng-gnangan biana tarie dongsona nanggen ine 
chanchiroroe Do-tne palangtango asongeaha. Ua 
kenchong ra-e kni chitengachim. Uni janggi tanganio 
nokdang rikani ua salonin a-bachengengani gimin ua 
gisiktango kusinian bangbatengachim. 

Ramachel-ani gimin gnigipado-gisikna skangan, 
Jending aro uni ma-drang-mahariko huso rimbana 
Do-meni mamatang aro Chiga re angaha. Jending aro 
uni nokni manderangko salnade, Kalen uni Tata 
Wingerko diesel ra-e jakkalchina on-atahachim. 

“Dome chakatkujama ?” ine Do-me uni kuturini 
dogako doktike ma-gipani okamengako knaaha. 

Do ga oaton ua Jamieko ma gipaming nike, 
“Ah, na a sokbajokne?” ine sing-aha. 

Ma-gipa uamang sakgniko done re-angaha. 

“Nang-ko tariatsona, inesa seng-gnangan 
rebaaijok,” Jamie kuturichi nape aganaha. 

“Namaiahaba.” 

“Tango Noknaba re-bagenkon,” ine Jamie agane 
chokkio asongaha. 

“Sokbaode na-an niatpabone,” Do-me aganaha. 

Biao mi bijak songna manderang chankolrangko 
dingtang dingtang biaprango tariaha. Biana ra-gipa 
wak, matchurangko salsagipaon ritap ritap doke, rata 
tetanirangko dakahachim. Uarangko song-na-channa 
manderang taribildangtokaha. Me-chikmarang mi 

song e, uarangko e salrango depe kerarango 
chimongsoaha. 

Salchubaahaon Chima A weni pante- 
metrarangba cha aro chaanirangko tarisona rebaaha. 
Songni bi sarang bia ka ako nina re batokaha. 
Indakmitingo Domeko senggnang Jamie 
tarialengachim. Biani jakstemko ra bitgipa aro snow 
spray satgipa me chik bi sarangko sakgipinrang 
tariatskaengachim. 

Saljatchi ong na skang lending aro uni mahariko 
salbagipa garirang sokbaaha. Uamangko nokni ramao 
Chigani ma a-paa aro ma drangrang salam ka e 
rimchaksoaha. Uamangna tarisogipa bibalrangko 
me chikrang patsoaha. 

Jendingna tarichakna kuturi ge sako donsoaha. 
Uanon uni suit gisimkoba donsoaha. Pante-me trarang 
sokbagiparangna cha aro cha anirangko on aha. 
Cha-man-ringmane manderangni neng takengon 
Jending aro Do me bia ka na tarimanaha. 

Pamong uamangko gilja noko sengsoengachim. 
Jendingko uni ma a-paa pamongni mikkangona 
rimangaha. Do meko pagipajakkandile gilja nokningona 
rimnapangon, bia ka ao dongsoenggipa manderang 
chakatsoaha. Do me baksa dongchapgipa me chik 
bi sarangunija man ja rikangaha. 

Jending aro Do meko jik aro se ong na pamong 
ku rachakataha. Uamang tarie donsogipa jakstem- 
rangko patgrikataha. Bia ka manon, me chik bi sarang 
snow 5/7rnryrangko manderango satdapaha. 

Giljao bia ka mane, lending aro Do me noko 
tarigipa biani basaona re baaha. Uamang Wedding 
cake\<o rate saksa sakgipinna du grike cha aha. 
Uamangko grongna boksisrangko rae rebagiparangko 
uamang kusi ong e rimchaksoengachim. 

Arim pangnaba songo bia kaako nikkujae mande 
bang-ana aiao mmanpilengachim. Ua mande jinmana 
mi on-gipachi re ange niaha. Bakra dakgipa biapo 
mandcrangna mi on engachim. Me chikmarang 
bi-satangtangko rimbitc mi on engachim. Biaona 
re-bagijagiparangnaba bijakrangko e salo srome 
ra-anggiparangba dongengachim. 

“lachi wak bijak, iachiba do o bijak,” ine 
manderangjikjakengachim. 

Joreng karaio bijakko detomroroe 
manderangko, “Na ara wak ma matchu?” ine 
sing engachim. Unon saoba “Wak,” saoba ‘‘Matchu,” 
aro saoba “Angade do osa,” ine bikan manderang uni 
sing anina aganchakengachim. Joreng uamangna mi 
chatopilgija bijakrangko sadape donangengachim. 

Mi cha na re bagiparang bija chi ra a gita gitap- 
gitap sokbadapengachim. Mi bijakrangko chi joka gita 
on engani gimin cha*na bon gija galanirangan 
batengachim, Manderangni jikjakani aro songni-nokni 
achakrangni mi-bijak galarangko chana chikgrikanian 
gapchipengachim. 

Arim jinmana mi on enggiparangna sko 
sa-dikchake rebapilaha. Ua Chiga baksa 

nokchamerangna mi onna basaoniko uamangko rimna 
re baon, Noknako Jamie baksa asongengako nikaha. 

“Asongsokubone,” ua Noknana aganaha. 

“Angade Nokna saksanani giminsa asonge 
ropacnga, kam dakchakna man kujaenga,” ine Jamie 
aganengachim. 

“Ongaiaba, naaradasipringnin kaengaba,” ine 
Chigasa Arimko miksichipate aganatskaaha. 

Nokna uni abitang baksan Do me aro Jendingko 
grongaha. Do me Gatseko sandisoon, “Attamo re bana 
am engana,” ine Nokna aganchakaha. Biani mikoba 
Jamie Noknako cha-dilaha. Arim aro Chigade uchibik 
iachibik kamrangko niroke, darangkoba name simsakna 
manjaengachim. 

Attamangachibara Jendingni maharirang buso 
songtangchi re-angpilaha. KamrangchoIjokkaleArim 
Noknako sandina basaona re-bataion uko nikejaha. 
Unon uni ra bitenggipa mobileha. SMSna gam-aha. 
Una simsakgija ua Noknako ramachipak re-angama 
ine sandiangskaaha. Unon ua Kalenni Gatseko bikeo 
sale re-baengako niksoaha. 

“Bachisa re angchima?” Arim sing-aha. 

“Chingade da-osa re-baenga,” Kalen 
aganchakaha. 

“Noknamangko nikama ?” 

“Jamie baksa gario reangengako nikrikengade,” 
Gatse aganchakaha. 

“Hai indide, uachi asongna,” inc Arim suk 
ongjaengoba uko mesokgija uamangko biani basaona 
rimangaha. 

Kalenmang baksa asonge rocngon, Arim 
an-tangni mobileona. SMS sokbaako gisik ra-atpilaha. 
Ua mohileko ra ongkate SMSko nion, "Abi saenga, 
nokchi seng gnang re pilangenga, " ine Noknani see 
donangakosa nikaha. 



Bak Chet 


44 A nga qjako rikangtaienga,” ine Rangtong 
/\ nokni manderangna agane scooter 
1 salangaha. 

Rangtong ojako rime nokona re-bapilon uni 
Jikgipani ok saanirang namjabatengachim. Oja sam 
on-enio namkalatna man-jae jakgipin donga inesa 
aganengachim. Tengtonpaba namchiktangni saa 
bilongako kobor man-e sokbaaha. Ua namchiktangni 
saa biljimako nike songjinmani hospitalona ra ange 
sanatna sikengoba, Rangtongan jetojaengachim. 

Rangtong gisiktangode jiktangna oja gipinoniko 
sam ra-e niangkuna sikengachim. Ua songo donggipa 
skulniba Secretary ong-achim. Skulni lottery 
kal-atnasigipana ticket pale tangkarangko 
man-soengachim. Uarangba uni nanga korosrangon 
napangengachim. 

Tengtonpa Nikcheni saako nie dongna niaiv jaha. 
L'a mosatangko manigija, namchiktangko an tangni 
gario songjinmani hospitalonn ra-angaha. Uamang 
baksa Noknama, Jamiema aro Rangtong re aiigaha. 
Noknakode Dilsako niroksona noko donangaha. 

Doctonang N ikcheko uni bika nosto ongahani 
giminsa saenga ine parakaha; indiba sananiko niaivna 
skangan ua a gilsakko watangaha. Rangtong 
mosatangni kainko namnikjaoba, doctorrangni 
aganakoba beberagija daknaba tnan-jaengachim. 
Jaksraprikjani gimin Tengtonpaba namchiktangna 
A chik samko jakkalkimanangengachimma, ^ocVorni 
samrangchin a bachengaonin sanaton naingenchimma 
uko uisokna amjaha. 

Nokchina Nikcheni siako uiatchengna am oba 
phone network dongjae man jaha. Mikka jimeining 
goera goode Chima A weo antisarangna mobile ka na 
man jachim. Ambulance sandie uamang sigipako 
hospitalomV.o ra-ongkatbaaha. 

Walsimsimangon noksul-songsuloni manderang 
Noknaniangni nokona re baaha. Uamang sagipako 
songjinmachi ra-angani koborko ra-na re-batokachim. 
Jamie Noknana kam dakchakna sokbaaha. Nokona 
magipamangni sokbaosa, Nokna abitangni siako uiaha. 
Ua an-tang baksa kal-rim rorime dal-bagipa abitang 
dongjahani gimin namen kabeaha. 

AmbulanceonWo Nikcheni be en bikapko 
nokningchina ra*napangaha. Nokna apsalio 
bamchikkope dongrikengachim. Ua an tangni ka-tongo 

dukchi su-pekako man-engoba, mikrononi mikchirang 
ga'akjaengachitn. Jamie uko nikate uni sambaona 
re baaha. “Nokgipani sikana agre an-chingde 
mamingkoba dakna amjajok,” ine Jamie nogipani 
janggilko doktope aganengon, Noknani mikchirang 
tingtotbana a-bachengaha. Jamie an-tang duk ong-oba, 
nogipako ka-dimeatna jotton ka-e uko uni kuturiona 
dilbaaha. 

Nikcheni siako songo uiatna siani kontako 
dokaha. Songni manderang siaona re-bae nokni 
manderangko ka-dimeataha aro uano walsengtokaha. 
Unwalon, chel-ao donggipa maharirangnade mande 
watate kobor on-ataha. 

Pringgipino maharirang Noknamangni nokona 
sokbaaha. Noksul songsulrangba duk chakrimna 
am-bol jakbakprak aro cha chini ra-e re-baaha. Sia 
bon-ao, matchu-matte dokania duk man-gipa nokdangni 
gam-jinko bon-ata ine nikoba Tengtonpa songo 
dakrongako gelna man jaha. Ua Noknamangni matchu 
mangsako me-aparangko dokataha. Be-en bitin rata- 
teta chu-ongkujawa ine nike ua an-tang nokoni wakkoba 
Chibrongpako rim-baate dokdapatsrangaha. 

Rangtong noko segun rate dongipa doktako 
jikgipako gopatna bakos tariataha. Tengtonko gopramo 
a-kol cho-giparangko nirokna donaha. 

Songoni adita chel-ao, a-timbo dakgipa biapo 
songni gopram dongachim. Uano dal-dalgipa bolran^o 
brane done biaprang ka-sinachim. Gopram a-kol cho-na 
gitchima ra-e panterang aro me-aparang Tengton baksa 

re angaha. Uamang cha-chini rite ring^jolna 
medikrangkoba raangjolaha. 

Arim Nikcheni siako kobor man e suk ong gija 
dongengachim. Chigara nogipani bia malcholc 
Shillongchi re angahachim. Unigimin ua saksan 
Noknako grongena pagija dongengachim. Ua Do me 
aro Jendingni siachi re na am ako uic, uarnangni 
rimakosa gisiktango nichakengachim. Uni offlceba jani 
gnigipa sonibal sal onge dongjachim. 

“Chingade siachi re engjok, dada na ara?'’ 
Do me iiko sing ataha. 

“Na song baksa re paon namgen,” ine Arim 
nokoni ongkatangaha. 

♦ ♦ ♦ 

“la gita re babo jong Jendingmangara,” ine 
me apa saksa uamangkoNoknamangni nokni sa raona 
ga tapon okamatengachim. Ua me apa uamangko sa ra 
jatchikon redilangaha. “Uanba Arim/’ inemandcrangni 
sakgipinrangna agane onengako Arim 
knaangpilengachim. 

Nikeheko pujue donenggipa kuturiona uamang 
napangaha. Arim uano chadenge dongengon Nokna- 
ma gipa aro ma jongtangko sigipako donenggipa 
sambao dongengako nikaha; indiba ua Noknakode 
nikjaengachim. 

Unomiting Jamie kuturiona re baaha. Ua pul 
tarigiminrangko manggisiko pindape donenggipa ba ra 
gipok kosako doneaha. “Hai pul tarigipachina, uchin 
Noknaba donga,” ine Jamie Do meko rimaha. 

“Hai, indide,” ine Do me J? /iie baksa 
ong katbaaha. Jending aro Arimba uko ja rikbaon 
'"Na songara?” ine ua sing aha. 

“Chinga uano asongc roeskagen,” ine Jending 
aganchakaha. Arim Noknako grongna Do*me baksa 
rcangna sikengoba nirike dongaiaha. 

‘'lachi asongebo,’’ ine mc apa saksa uamangko 
lelchu japangona okamataha. 

“Basakonisa sianggipara saaha?”Jending 
asongc rosocnggiparango sing-aha. Ua bataoniko 
guekoba kolc clia atengachim. 

"Saadc ruulahakon, saako rimna 
maivningjacsa Ja manchakjokkon,” me-aparangoni 
saksa aganchakaha. 

"Bika nosto ong anama?"sakgipin me apa 
singataha. 

“Am, ua liver cirrhosis ingipa ong-ahana?” ine 
Nikcheni saako aganchenggipa me apa agandapaha. 

“Da ororode je saaba namningja, sam 
tariarangan namjama?”sakgipin me apa sing-ataha. 

‘'Oc, mitam samrangde duplicatevdingb?i 
dongengana, aro doctorn\ prescription donggijade 
jebasi samko bree ringna nangjana. An chingna 
bang en mikrakatanirangko on engaba,’’ ine Arimba 
golpo ka ataha 

Siao gilja ka na manderang sa rao tom dakaha. 
Ua somoiosa Arim Noknako Jamie baksa nikataha. 
Nokna dukchi su pekako man-e uni mikkangko Arim 
dingtange nikpilahachim. Uni mikgilrang grapani 

ripompilengachim. Uko nikaton Arimni mikroiioba 
mikchirang nakatbaalia. Rangtong uni demccliikko 
de tome dongengachim. Ua jikgipako gopatenggipa 
bakos sambao jadasika gita gilja kaao dongengachim. 

Gilja matchoto, Nikcheni mikkangko siaona 
re bagiparang aro nokni manderang bon chotc 
nirikaha. Gamang pilakan graptokaha. Uni ja mano, 
Nikeheko gopramo gopna raangako mitam manderang 
jarikangaha. 

Duk chakrimna rebagiparang nokni 
manderangko gronge, chapa bil a gita tangka 
paisarangko dakchakna onaha. Chelaoni 
re bagiparangna agre, sepango donggipa noksul- 
songsulni manderang mi-bijak song giminko cha na- 
ringna jechake re-angtokaha. Gopramchi a kol chona 
reanggiparangnadeTengtonan mi-bijakrangko sandie 
onskaaha. 

Arim Noknako gronge re na gisiktango 
sikachim; indibaNoknani nokningchi grape napangako 
nirike dongaiaha. Changgipino grongaignok inc 
chanchie ua Do me aro Jending baksan nokona 
rebapilaha. 

Rangtongni aro uni sianggipa jikni maharirang 
cha man-ringmanaha. Uamang apsan asongrimtaie sai 
somoi gipino mahari doigni chanchirimna tarikko 
manchisoe donaha. Kamrang matchotmane uamangba 
noktangtangchina re-angtokaha. 



Bak Sku 


ilsako nirokna changgipako man osa 
I I namachiin,’' ine Rangtong mosatang 
Tengtonpana aganengachim. Uamang 
on-songrikani gimin golpo ka-engmitingo Noknaba ua 
biapona Dilsako skulchi watatna tariate rimbaaha. Ua 
an-tangba D.S.C.ni porikkako sena ua salo 
nangengachitn. Ua babilsiona mi cha-na re-angpilaha. 

“Chinga darangkoba sandisrangade dongkuja; 
indiba mahari dolgnini chanchiaosa pangchakbatgen,” 
ine TengtonpaNoknani re-angmano aganengachim. Uni 
gisiko Rangtongni agananio maikoba donmitape 
agananiba dongama ineba chanchiatengachim. 

“Na-a asongangkubo, anga nonoko skulchi 
salange donekuna,” ine Rangtong re-na chakataha. 

“Angaba re-aignok, Dilsa abogipani saakosa 
nipakjolna napaia. Biara noko a-sel ong-aonin name 
tusina manjani gimin saa napasade.” 

“Mipring cha angbo mamara, anga tariatna,” 
Nokna babilsioni aganataha. 

“Cha angjawajok, da-on cha-na ringna 
mikkang,” ine ua jechake Rangtong aro uni demechik 
baksaan nokoni ong-katangaha. 

TengtonpaNoknamangni nokoni an-tangni gariko 
saiangengon, Rangtong baksa agangrikako 
chanchiroroangaha. Ua nogipani nokona on-songna 
sandianio,A-chikniniamgita skanggipao nokodonggipa 
namchiktangkosing-nananganiko nikatengachim. Ua 
an tangan Noknani Arimko namnikengakoba 
uimanahachim. Darangoniba champenganirang 
dongjaode uamangko bia ka-ate on-naba ua sikengachim. 

Rangtongna on-songaniko dakjaoba ua an-tangan 
nokni chra dal-batgipa ong-e niamko chu-sokatja gita 
dakskagen ine nikatengachim. Uko chu-sokatnaba sako 
aro baoniko rimbaskae chu-sokatgen, ua 
chanchisokjaha. Sal arosomoi sokojekobajinmamelie 
chu-sokatna nangaignok ine ua chanchiroroe re-bae 
noktangona sokangaha. 


i|i )(( i|e 

Rangtong uni demechikko skulona salange done 
Chima A-we bajarona sokbaaha. Ua cha dokano napon 
songo skatang dake rogipa panterangko nikaha. 

“Na-simangde ua Boda Kapoormingde rojama?” 
Rangtong uamangming golpo ka-ataha. 

“Saming baksa ?” panterangoni saksa sing-aha. 

"'■Uara Arimara!"' ua aganchakaha. 

“Oh, dal a daka donganan, rorimja chingade,” 
ine panic saksa aganchakaha. 

“Alamala AaZ/sana donangbo gumeara, 
da ororode na an chijenge roa dakengade,” saksagipa 
panic Ranglongko kal akjole tangka bi chrakaha. 

“//crZ/sa mai, una balen na simang angni 
ge elako dakode on genchim?” ua aganchakaha. 

“Maiko?’' ine uamang uina sike apsan sing aha. 

‘‘Tenglonko grongbo, anga bio gimikkon 
aganalgen,” ine Ranglong dokanoni ong kalangaha. 
Unon uadokan mikkangoTengtonni kni rokkaronge 
re baako niksoe, “Mainasa knikoara rokkarongjok?” 
ine sing soaha. 

‘'Maina ong gen, ding ana,” ine namrengpile 
( engton aganchakengachim. Kni rokkaronge uni skoo 
banoba dalgep sugep dakenganikode ua 
simsakjaengachim. 

Ranglong Tenglonni nikgijao una ka dingsik 
dake, “Uanba namaijok, anga na-songna kam on-na 
arncnga, hai ramao aganjolna,” ine agane uko anlangni 
scoolero galangaha. 


♦ * ♦ 

Allamo Nokna porikka semane, uni segimino 
chu'sokna ka donga paksa, ka dongja paksa dake 
nokona re baengachim. Nokona sokna skang ua 
ramao donggipa akiloko gakilokmane, ftaggobranga 

gita ga akaha. Ua ja-bnenge ga ake, jakasichini ja a 
natsikkninge mate an chi ong engachim. Ua sepango 
chagipa sambangguri bijakrangko aksropsropc reprcpc 
bitchiko matgipao nongatengon jroe sa dikcngachim. 
Saknaana ja-a teng dik teng dik dake ua nokni sa raona 
sokbaaha. 

"'Banosa ga akbajok?" Rangtong iiko niksoe 
sing soalia. Ua e ching ma*gitchamko bilna gitchi ra c 
barioniko sandisoengachiin. ‘l^amo anga rajamuri ake 
ra anggen.” 

Nokna an tangni ga akbaana an tangkon 
ka onangpilengachim. Dilsa skul jokbae abotangni 
kuturio rosoengachim. Uamangde uni ga ake re baako 
niksojahachim. 

Nokna kuturitango nape morao asongaha. 
Nokona re bapilmitingo ramao ua Gatsekoba skul joke 
re baako grongaha. Ua Arimni gimin kobor 
man bajolachim, Chigani Shillongciii re angni Ja mano, 
Arimara chu pekkamaigipa Tengton baksasa 
robataiengaha ine knabae ua duk ong aha. Nokna 
an tangni dukni soinoirango Arimara maina ripeng 
baseaniobasimsakjaenga uko uisokjaengachim. 

Ua antaiigde abitangni siaonin skulchiba chutti 
ra e re angkujachim. Ua Arimkoba niktaikujachim. 
Minggipinara, noko ma gipa sakamengani gimin ua 
nokoni ong kalna Jokjaengachim. Arim maina uko 
nokona re bae grongeskajaenga ukoba ua uisokjaha. 
Haida ua nokni manderangnaba kratchanikakon ine ua 

chanchiatengachim. Ua Arimna phone ka-naba 
networkan namsimjae man-Jaengachim. 

Arimko ua an-tangoni chel-angenga gita 
basakoba nikatskaengachim. landakgipa chanchia- 
nirang una sokbae uni gisiko jajrengatengoba, Arimni 
name Janggitanganiko niksona ka-dongsoaniko ua 
watgaljacngacliim. 

Gansre chinsree ua babilsichina re-angaha. 
Rajamuri bijakrangkoba ua tebilo nikengachim. Ua 
chankolo walki dongako spororoe waal sikchengaha. 
Rajamuri bijakrango ua tobeko nonge uarangko wa alo 
angaha. Uni ja mano, uaan tangnija bnenggipaja ako 
nolaha. Sa-dika ontisa nambatangon ua cha tarie Dilsa 
aro ma gipana ra angaha. 



Bak Chikking 


fficechima?” Tengton Arimko Chima 
I I A-we bajaro nike sing-aha. 

“Da alde an sengjaeming re angja, kni 
ratnasan ong-katbaenga,”Arini aganchakaha. 
“Na ara?” ine ua Tengtonko sing-skaaha. 

“Angni salo changsa ianona ong-katba- 
rongakode, na an uia,” Tengton aganchakaha. 

Salgipino Nokna aro Rangtongni maharirang 
tom-e chanchiani donga inakoba Arim Tengtononiko 
knamanahachim. Ua gisiktango unasa suk 
ong-batjaengachim. Uni Tengton baksa roanide, ua 
darangonikoba Noknani gimin knajae uonikosan kobor 
ra-skaengachim. Indaken ua basakobarang Tengton 
baksa ringa cha-anio bak man engachim. 

Tengton una Noknako Rantongna sing-e on-na 
am-engaha ineba agane on-ahachim. Biana 

jakstemrangkoba tariatengaha ine ua Tengtononikon 
knamane jajrengbatengachim. Ua an tangan 
Noknamangni nokona re ange Nokna baksa 
agangriknara nokni manderangna pa jaengachim. Uni 
mikkang bimangba chanchisima gita dake 
ong sibatengachim. Uni ku simang aro kniko ratgija 
done robatahachim. 

“Da alba asongtaigenma?" Tengton uko 
sing’taiaha. 

‘‘Eh, tangkakon kni ratnasan ra baaia,” Arim 
aganchakaha. 

“Kni ratnara tangka nangarna? Songo panterang 
kni ratna changgiparangan bang pret, uamangko 
ratataibo, hai...asongerotaina/' ine ua Arimni jakko 
sale rimdraangaha. 

Arim gisiktangosa, “Oe, kni ratna changgipa 
A chikrangan kni ratani dokanko kuliatodc uamangni 
janggi tanganina chol ong pilgenchim,” ine chanchiroroe 
Tengton baksa re na sikbrejaoba re angaha. Uamangni 
napanggipa dokanara, nok mikkango bosturangko 
palachim. Dokan nokningchide cha aro chukoba bree 
ringjolna manachim. 

Dokan ning o skatang dake rogipa panterang 
sakgittamba chu ringsoengachim. 

“lachi asongebo, mande bang-on golpoba 
me-subata,” uamangoni saksaTengtonmangkoniksoe 
» )kamataha. 

‘Uchian asongbebena,” ine Tengton uko rimaha. 
Arim Tengtonko mikkangchake ramachipaknade 

janggilate asongaha. Uamangna glass ge gni am chu 
belati te-sako dokan nokgipa ra-bae tebilo doneaha. 

“Mainasa jrip dongkamaienga, mosade? 
Nang-kode chanchisima gita niksrangaijok?” 
panterangoni saksa Arimko sing mika dakaha. 

“Na-aba indakaigenchim, nang-ni ka-satang 
togiode,” ine Tengtonsa aganchake glasso donggipa 
chuko ringengachim. 

“De, Noknara darangkoba ra a inakodc 
knakujachimba,” sakgipin tap aganataha. 

“Noknani ra a ra gijaniara angchi mai sa dikpaa,” 
Arim Jripjrip dongangkuna man-jae aganataha. 

“Unigiminan angade nomilrangonide chcl e 
dongsrangaia, pante roon badita suk,” ine panterangoni 
saksa aganadake an-tangni glasso chu rudapataha. Ua 
pantean ramachiko niate, “Aia! uakode Nokna gita 
angade nikatenga,” ine jaksi ote gipinrangna 
aganengachim. 

Arim asongatangoni an-pile niaton Nokna aro 
Dilsako nikataha. Rangtongni scooterkoba ramao 
nikate ua ka-onangbataha. Ua bik anpiltaie an-tangni 
glasso donggipa chuko chi ringa gita ringgrangataha. 

“lachinan re-baenga,” ine sakgipin pante 
agansoengachim. Arimde nichikkome uni glassko 
rim-engoba jak til-tilbana a-bachengaha. 

Arimni gisiko Noknako Rangtongna salgipino 
singe on-telaignok ine chanchiengachim. Nokna uanan 
dokanoniko bosturangko bree tarisoenga ine ua ka-a 

ding-baaha. Badita ningtue ua Noknana ka-saa, inditan 
ua somoio uko ka-onangani aro namnikgijani batskaaha. 

Arimni gisik ding-engako nike , “Sakobade nikja 
dakaiengjok,” ine panterangoni saksa kal-akdapattaiaha. 
Ua kattarang ching-enggipa wa alna am-bol so-doata 
gita Arimni gisikkoding-batataha. 

“Nokna na-a...” ine ua jaktango chu glassko 
ra e chakataha. 

“Arim Arim maiasa da-oara ?” Tengton 

chakate uko salrikaha. 

Nokna unosa Arimko nikatchengaha. Ua Arimni 
jako ra-bitenggipa glassoni churang ga-akengakoba 
nikate an-skitpilaha. Changsaba Arimni ka onangako 
aro chu pekako ua nikkujachim. Ua mamingkoba 
aganna changpiljae ku siktangko jakchi rim kipe 
dongengachim. Arimni mikronrang uko wa al kamna 
am-enga gita niatengako ua nikate kenbataha. 

“Nokna na-a maikai angna indake daka?” ine 
Arim kattarangko bingbang aganengachim. 

“Na-an angni ka-saanio ka-dongjahaode angara 
sao ka-dongkuna,”ine Arim duk ong-a gnang 
agantaiaha. Uni chu pekaba batengjokchim. 

Nokna namen kenaha aro bajaro ^n-tangko 
kratchaatana dukba man-aha. Ua mikkang gitchakbae 
mikchirang uni peo tingtotbaaha. 

“Baba, baba, chu ringgipa adekode kajia 
ka-engjok,” ine Dilsa pagipaona katange aganeaha. 
Rangtong gue dokano rosoengachim. Ua demechik 
baksa re-baon, Noknani dokano grape dongsoengako 
nikeaha. 

“Maiasa ong enga da oara? Hai na song 
ma desa scooterona re sobo/’ ine ua Nokna aro 
Dilsako watatsoaha. Tengtonni Arimko rim e 
dongengakoba ua nikengachim. 

Panterangoni saksa uona re bae, ^'Mamingba 
ong'ja, nang ni on atgipa tangkachin chinga ringe 
nangni nangnika gitan ongataha,” ine kasne aganaha. 
IJnosa Rangtong uni chol dakanio chu sokna 
manahanina, mamingkobaagangijajakranijaksibimako 
una mesoke donangaha. 

Nokona sokeon Dilsa abotangona katange, “Abo, 
abo, chu ringgipa saksa adeko bajaro kajia ka a,” ine 
aganeaha. Dilsa abotang saa namkale merong basec 
dongsoengachim. 

“Sawasa none ?” ine ma gipa uko sing aha. 
Nokna una aganchakgijajoljol kuluritangcliina napange 
ka siksike grapeaha. 

“Oh, ua Arimsa na a, mainan indake dakpila,” 
ine Rangtongsa aganchakskaaha. Ua dokanoniko 
rabagipa bosturangkoba babilsio doneaha. 

Arim inako knae Noknama beberanan 
manpiljaha. “Maiasa dakangsrangengaha dao uara!” 
ine ua saksan ong oba chanchiatangko gam e 
aganatmanengachim. 

Attamo, Rangtong an tangni scooterko sale 
nokoni ong katangtaiaha. Ua skulni lottery 
//efe/rangko songo paleaha. Salgrochipak aram simbae 
mikka ga akbana a-bachengaha. Ua ram coatko 
ra bana simsakjahachim. Jamiemangni apdualona 



76 


SINGKAM 


sokon, uamangni nokon mikka chakna ua re-angaha. 
Uni scootemi light ching-baako niksoe achakrang 
sing-soaha. 

“Sawasa?” ine Jamie torch light nate nokni 
do gacholoni niataha. Rangtong ine ua uiate, 
“Scooterko chingni gari dongipao donatbo, sosigen,” 
ine aganataha. Rangtong uanona scooterko salangon 
Jamiepani Jakkalenggipa Mahindra P/AT-UPkoba 
nikjaha. Scooterko done uaan-tangni chongipako 
jako ra-e nokbimongona re-angaha. 

“Nang-pamang dongjama?” Rangtong Jamieo 
sing-aha. 

“Ong-katangtoka,” ine Jamie agane mikka 
sosibaako ripakna una towel on-soaha. Saldingara mi 
cha-soengachim. 

“Mama Tengtonpaba da-sio re-baachim. Ai 
babamangara aboko songchiko grongna re-angtoka. 
Knal pringsa mahari chanchiaonade sokbana 
am-enga,” ine Jamieni aganengon bijoliba siaha. “Aia, 
ia bijoliba on-tisasan mikka wa-na nangaia, siaiade!” 

“Indakaigen an-chingde biaptango Hydro 
Electricity ProjectWo man-kuja dipetde. Lottery ticket 
paljolesa nang-paming agangrike ronasa re-baachim,” 
ine Rangtong Jamieni lem so-mitingo 
aganskaengachim. 

“Angmingde agangrikani dongjama?” Jamie 
kal-akjoie aganatengachim. Ua pagipani whisky ra-e 
dongipako, “Sin-a namkalanggen, ringatbo,” ine 
Rangtongna glasso ru-e on-aha. 

Mi cha mane Salding ma gipaona re baaha. 
Uamang ma ningsa lottery ticketo mai boksisrangko 
donsoa uko gisiknange niengachim. ''Gongchikingnade 
hikerangba dongani gimin namjokmo. Salding na aba 
lottery maivode skulchi bikeo re na maivgenba, kinggni 
ra rike ninamo?” Jamie depanteko ku mongaha. 

“Na song nokmarangan brcjaode sawa 
bon atgen,” inc Rangtong Jamicni ticket kinggni 
brerikna am ako knae suk ong gija aganaha. 

Jamieni chu tarie on ako ringmane, “Mikkaba 
iianikalangaha, re e nion namaignokkon/' inc Rangtong 
agancngachim. 

“Manang na simbrasogen?” Jamie jaksamsachi 
tusina sikenggipa depanteko rimrokroroe sing-aha. 

'‘Oh, nonode abotangmingan tusisoaigen,” inc 
ua aganchakaha. 

“Indide mi cha angbo, anga jojongko tusiate 
donechengkuna.” 

Mi chamane, Rangtong kelkini pordako salsrete 
a palchiniko nialaha. Mikka wa ani aro riprapanirangan 
bang batbaskaengachim. “Re angna man aigenchirn, 
da-ora nang-kosa...” ine Rangtong agancngachim. 

“ Angko ?” ine Jamie ku rangon chakaha, “Ihing 
batesa....” 

“Maia batesa ?” 

“Anga gisiktango nang-na chanchiani 
dongachim,” ine ua Rangtongna gisiktangoniko 
paraksrangaha. 

Rangtong uni nachikolo knaenggipa kattarangko 
beberanan amjaengachim, indiba Jamie una kakketkon 

aganenga ineba uiengachim. Ua somoio uni gisikko 
Jamieni katnrang aro ku-rangchin salnapangako 
man-engachim. 

“Mainasa jrip dongenga?” Jamie uko sing-taiaha. 

Unosa ua deldik dake, “Knaio anga maiko 
agangen, chanchisoaba dongkujaenga,” ine golpoko 
dingtangate aganaha. 

“Baseanide nang-osa,” Jamie aganchakaha. 

* * * 

Arim noko tusinapkujae salo ong-anggiminrangko 
gisikra-atpiiengachim. Shillongoni re-baaoni uaan-tangni 
kam bewalrango dingtange nikengoba uko ong e 
nikataiengachim. Mikka wa-ani aro kimpretanirang 
on-tisa nambatangon ua an tangni mobileo git knae 
rona uko switch on ka-aha. Adita ja mano, uni 
mobileona mamatangni phone sokbaaha. “Hello 
mama,” ine ua ku-rang ka-sinkale phoneko ra chakaha. 

“Namengama aro quarter man jokma?” 
mamatang sing-atengachim. 

“Man-kujaengani gimin Chigapamangan 
an-tangtango dongatkuenga,” ua aganchakataha. 

“Am, ong-aia indide, indiba na-a nokchina 
re-bana man-ode namachim, Marcy aro Chigani gimin 
chanchina nangenga.” 

Marcy aro Chigani gimin chanchina nangenga 
ine mamatangni aganatako knaon, Arim gisiktango 

jagokmanpiiengachim. “Basakgalgal uamangara mai 
ong*angskajok?”ine ua gisiktango chanchiengacliim; 
indiba uko parakatgija, “Jongmande nampaengama?" 
ine sing atskaaha. 

“Bao ua bi sani giminde mamingkon aganan 
sikjajok, na simangosa angade ka dongsona 
man aiengjok,” ine mamatang aganataha. “Donaha, 
na a re bana man ode uiatbo.’' 

Mamatangni aganalenggipa katlarang Arimni 
gisikko su-dika gita dakataha. Mamagipa uni 
dcpanteo kadongsoani pal ua antangosa 
ka dongsoenganiko uiaha. Ua somoio ua an tangni 
dakenga kamrangko niatskaon, mamatangni depantco 
kadongsona mangijaniming maming dinglanganiko 
nikatskajaengachim. Ua mamatangni an tangko 
chonaonin dalataniko gisik raataha. Noknako bajaro 
chu ringe kajia ka akoba ua gisik ra atengachim. 
Chigapamangba uko knaode namnikjawa ine ua unosa 
chanch i atengach i m . 

Waltingoba ua Noknana phone ka e nina 
sikaha. Ua Noknani mobile numberko sikdepalia; 
indiba Noknani mobileko switch offksi ^. ine uni 
mobileo aganchakengani gimin ua bate suk ong jaha. 
Ua SMS see watate dongenma ine chanchiengoba, 
kattarangan una ua somoio nabajaengachim. 
Ja-mankitiko, ua Noknana pringo phone ka e niskana 
aro uno man jaode SMSchi uiate donna miksongaha. 



Bak Chvsa 


P ringgipino mande mikkang name uikujao, 
Ranglong Jamiemangni nokoni scooter sale 
ong kalbaaha. Ua bajaro nappake matchu be en 
brcaha. Nokona sokon ua Icngtonpani gariko nikeaha. 
Mosatang pringnin sokbachcnge an tangko nikejaode 
maikoba chanchigenma ine ua gisiktango 
chanchiengachim. Uaan tangni matchu be en ra baako 
babilsio doneaha. Uni ja mano ua sa raona re angaha. 

Uano lengtonpa aro songni adita me aparang 
asonge cha ringsoengachim. Rangtong agitchae 
dongenggipa chokkiko dejite asongaha. 

Cha ra bataibo, Nokna,” Tengtonpa ku rang 
onataha. 

‘"Ja manba ringna man aigen, na songara 
ru’utsoahama?” Rangtong sing aha. 

*1an nang na skangniangmang/’ Tcngtonpa 
aganchakaha. “Mikkarangbatikdongjaengani giminsa 
tarpaulin pinna ra bachenge donenga.’' 

“Oe, mejal attamoba mikka jimbejok, indaken, 
anga nokona re bana man jaha," ine Rangtong 
ku'jokangaha. Unon Noknani cha ra bae on ako ua 
ra chaksoe , ‘"Nonode,’' ine uko nigitdoe sing aha. 

"‘Pringni chakate cha ringe banoba rocngakon," 
ine Nokna agane uni cha ra chakbagipa trayko ra e 
babilsichina reangaha. 

“Jainiepade sokbaama, sokbakujama, magipako 
grongna re anga inenga?*’ ine Tengtonpa Rangtongko 
uibaa gita sing-aha. 

“Ah, haidade,” Rangtong uijadake aganchakaha. 

“Boningni ma-gipani songde Sijumanchaonide 
ong jakon, Simsang chi nalsachi ga bate re na 
nangkucngana. Bisongni songode a ani ine dik aro 
sam dikrangkoba sue bitechisa konge tariani gimin 
jakkalna nambeawai; chingaba boningni on atakosa 
jakkale nikmana,” Tengtonpa agandapaha. 

“Hai kamrangko a bachenge ninahama?" 
Chibrongpa ta*makkuko lekkao roe dol-giminko vvaal 
so bakroroe aganataha. 

“Namaignok,” ine gipinrangba agantokaha. 

♦ « 4c 

Babilsio kam ka engoba Noknani gisiko 
jajrenganirangan gapengachim. Ua an tangna ua salo 

mai onggen uisona manjaengachim. Arimni uko bajaro 
chu ringe ka jia ka akoba ua gisik ra atengachim. 
Arimara una kakket ka sabebeachimma ukoba uina 
ua neng beengachim. Salo uko mahari dolgnini 
chanchianio, jinmani mikkangonaokamate gumetangna 
on songna sing genma ineba ua chanchisoengachim. 
Unode ua maiko aganchakgen aro aganchakjaoba 
baditan kratchaatako man gen ine rikki-rikkot 
chanchisoc kensoengachim. 

Saljatchi badeangon song a chanarangba 
matchotangaha. Mahari tom aona Rangtongni aro 
Noknani maharirangba sokbatokaha. Sa rao donggipa 
chokki aro AcmArango uamang asonge, gue pan cha-e 
nanga nangja kattarangko agangrikengachim. 

“Sakoba sengkuna nangengama, chanchi- 
rimaniko a bachengon namkujawama?” ine 
Rangtongni mamatang saksa Tengtonpako sing ataha. 

‘‘la boning Jamiepakosa nichaksoengachim... 
da oara sa bajimang ong pilengjok,” Tengtonpa 
jaktango ghori gangipako nie aganalia. “A bachengoba 
nambebeaignok, haimo ripengrang basaningona 
rebatokbo,” 

Kam a bachengnasiengaha ine re bagiparang 
chokkitangtangko basa ningona denape asongtokaha. 
Uamang kattarangko name knarikna siktokengachim. 
Noknama jinmaming asongengachim. Noknade 
noksamo gue dengiparangming dongengachim. 

Pilakchin ku rangrang jripangaha.Tengtonpa 
mikkango donggipa biapo chadenge katta 

luiatchengaha, “Da alo angni nogipani nokona mahari 
dolgnichini sokbagipa sakantikon anga nokni chra onge, 
nnichaksoa. Ang’ namchikni agilsakko watangani salo 
mahari chanchina manchie dongipa sal daalo sokaha. 
An ching je chanchianirangko dakoba saksa sakgipinni 
aganako knatimgrike aganna, ine anga sakantikon 
kii-mongchengna namnika.’' 

“Pilakna skang anga iandake aganchengna 
namnika, chinga me chikni mahari gita ia salna. . 

Tengtonpani aganenggipa katlarang 
matchotkujaengon, “Damo, angna aganna 
oivchengbo,” ine ku rang gam-bee chrikwatako basao 
asonge tom-soenggipa manderang knaaha. Ku rang 
gambaenggipachipakko uamang gitok dekrange niaton, 
Jamiepani demechikko jako sale rimbaengako 
niksoaha. Jamiemaba uamangni ja-man ja-man 
rebaengachim. 

Dongsoenggipa manderang mitdu mitdu 
aganbana a-bachengaha. Mitamrangde maian 
ong’banasienga ine kensopilengachim. Jamiepamangni 
rebaenggipachipakko manderang rama wale on-soaha. 

“Anga nokgipani kurangoniko knana 
sikenga,”ine Jamiepa krengbaroroengachim. 

“Maiko aro sani ku rangoniko na-ara knana 
am enga, ka sne aganbo,” Tengtonpa boningtangni 
sepangbaon uko mol-mola gnang agansoaha. 

“Ia Rangtongni ku rangoniko knana nangenga.” 

“Bao, angara mai dosko dakjok?” Rangtong 
mikwang pewang dake sing-engachim. 

“Indiba ang’ demechikni aganamingde 
dingtangake, Jamie na an aganna nanggen,” ine 
Jamiepa demechikko ku-chitangpile krengataha. 

Jinmachijikjakaaro ku ranggam e aganengako 
Noknaba knae sa raona re baaha. Ua Jamieni 
pagipana kene aro jinmana kratchae mikchi gaakroroc 
kurang moe aganengako knasrapeaha. “Mejal attamo 
mikka jimmitingo babamangko grongna bia nokona 
rc baa. Miattamkoba chingon cha a aro chinga 
an tangtangni gisepode jik-seba ong aha,” ine Jamie 
graproroe kattarangko paraksrangaha. 

“Chinga songchi re angaonide nokona da sion 
sokbaahachim. (anona rebana skangmangmang ramao 
hike sale re anggiparangko ang’ sugipa nikrike, attamo 
lolterv ticket ra rikako aganaha. Unasa anga 
demechikko sing on, kattarangko tale ianona joljol 
re baenga. Angni whisky ra-e dongipakoba na an bon e 
ringbatokaba,” Jamiepa Rangtongko miktenten niatkue 
aganaha. 

Rangtong aro Jamie sakgnian jinmachiko nina 
pagija nichikkome dongaha. 

“Da o chingni knaenggipa kattarangara kakkel 
ongama ?” Rangtongni mamagipa dongoba dongtojae 
gritangko singataha. 

“Oe, mama,” ine Rangtong jechakna man jae 
ka-sne aganchakaha. 

Ua kattarangko knarike Noknade kusi 
ongskabeengachim; indiba gumetang aro abitangnasa 
kratchachakengachim. Ua uamangna ka-sachakoba 
an-tangde kusi ong-e gue den-gipaona re'angpilaha. 

“Na ara maidakesa chingko kratchaatjok?’' 
Rangtongni mamagipa gritangko rake manengataha. 
"Magnasa naara skia man aijok,” ine iia 
saidapangkuaha. 

Tom anio kajia golmal a bachengengahacliim. 
Tengtonpa chadenge jakpatangko jinmana mesokalc 
aganaha, “Atcha, tomtom dongchengkimamo, anching 
jekoba ka sne chanchie matchotatiia/' 

‘'Anga angni mosatang Ranglongna iakon 
agangcnchim, nang ni kamba chingko da o engtogija 
dakatjok. Nangko Jamiekoba maidake 
saimanengkugen, rana dongna inoba nangma, nangpa, 
nang’ mama-adao sing chengesa jekoba dakna nanga 
ine na a da onaba uikujama? Na songni kamara 
mikkangchiko doko Janggilchi sa dika gita dakaijok. 
Da o na simangni gimin anga aganna changjajok, 
gipinrang aganchengchina.” 

‘‘Kattarangko knatimrikc niora namjajok,’' inc 
songoni me apa saksa jean noksul-songsiil chanc 
mahari chanchiaona re baachim, chadenge aganna 
a bachengaha. “Da o angni nikrikaniode, A chikni niam 
gita, Rangtongko a kim watna nangenga, indiba ia 
a selo bak man enggipara gelna man gijagipa 
majongtangni demechikmingan ongenga ine sakkikoba 
man skaenga. Anga an tangde uamangara ra nan 
dongnan miksongmanchagiparangma name sing e 
nisrange, na song mahari dolgni jekoba chanchie 
chu sokataibo inesan aganpana man aijok.’' 

“Mitela, atchu nangni nambee ku-pattianina,” 
Tengtonpa aganaha. “Anga uamangko sing-e nichengna 
skangba, mahari doignionikon iandaken dakbotna ine 
sing-chengna nangnikenga.” 

“Sing-nan nanggen aro kamkoba da-alan 
malchotatna nanggen,” Rangtongni mamagipa 
aganangaha. “Chingade da-o maiko agankugen, ia 
gatani kamara namjajok. Da-ode na-simangni 
sikaosajok.” 

Maharini sing-na bil on-ako man-e, Tengtonpa 
namchiktangko miktcnten niate sing-aha, “Jamie na-ara 
Rangtongko ra-na dongnan inen miksongchong- 
motengama?” 

“Oe, mama,” ine Jamie ka-sne aganchakaha. 

Mahari doignini mikkango jechakode ina solako 
man-an baksa doka satakoba chakna nanggen ine 
Rangtong kenjole, “Angaba ra-nan inen miksongeng- 
achim,” ine ku rachakaha. 

“Na-simangara maiko agana?” Tengtonpa uni 
boningtang aro nogipakoba sing-aha. 

“lamanga ra-na dongna namnikgrikode aro 
maliariochampcnganirangdongjaode ra-aichina, indiba 
iandakgipa kratchaataonade chingko sokatna 
nangjachim,” Jamiepa aganchakaha. 

Doigni mahari chanchianio Rangtong aro 
Jamieko kimat-dongatna neng-nikanide dongjaha. Bia 
ka-ani salkoba antisagipaon, Mondolio gisik pil-ate bia 
ka-e on-na tik ka-aha. Ua sal sokkujadipetna Rangtong 
uni ma-a-nochi dongena nangaha. DemechikDilsakoba 
abotang baksa donangna nangaha. 

Chanchirima matchoto, cha-e ringe Rangtongni 
maharirang songtangchina re-angpilaha. Rangtongba 
an-tangni gana chinaniko kingsa kinggni bagp chipaha. 
Ua demechikko tnikron okkae nie noktangoni 
ong-katangaha. Ua an-tangni chimonggimin mal bostu 
aro ge-gimin gogimin mingsakoba ua somoionin kangna 
aro ra-angna man-jaha. Uni dukkode ua an-tangosan 
uiaiaha. 

Maharirangni re-biidangtokani ja-manosa 
Noknani gisikrangba buduchi ka-e dona dakaoni 
engsrokanga gita dakangaha. Ua an-tangni mobileko 
sandina kuturitangona re-angaha. Pringonin kamrang 
bang-e uni gisiko sosojengjeng ong-ahani gimin ua 
an-tangni mobileko switch off ka-e done 
gualchipahachim. Ua an-tangni kodam sambao 
mobileko nikaha. Ua uko koldoe switch on ka-ani 
ja-mano, SMS sokbaakoba nikaha. Ua SMSko kuiie 
nion, “I’m sorry, Nokna," ine Arimni seatakosa nikaha. 

Nokna gisiktango Arimko an-tangna dakgimin 
kamrangna ka-o nangahaoba uko kema ka-nade 
neng-nikani dongjaengachim. Ua somoio, ua Arimni 
kattarangko man-soe kusi ong-bataha. Uni gisiko 
Arimni kosako ong-gija chanchianirangba 
gimaangroroaha. Ua Arim baksa agangrikna ine uni 
mobile numberko sikdepaha. Changni chang 
sikdepoba man-jaengani gimin ua Arimko Chigamangni 
nokona re-e grongna miksongaha. 

“Bachina nono?” ma-gipa Noknani 
ong-katangako nikrike sing-aha. 

“Arimchi re angchengkima.” 

“Noko...” noko kamrangko nirokna 
nangjawama ine ma gipa aganna dakengachim; indiba 
demechikni gisikko uichipate, “Nokona maina 
aganataija?’’ ine aganskaaha. 

""Phone kae nioba manjanasa 
reangchengcnga, noko kam bangakodenikengachim,’' 
Nokna magipani aganna amako uia gita 
aganchakangengachim. Ua rama tongsaoni rickshcm^o 
gadoangaha. 

Chigamangni nok sa raona sokeon Nokna 
kratchamangija, ‘‘Arim... Arim ...” ine gam e 
okameaha. 

Okamako knae. Do me apalona ong katbaon 
Noknako nikaha. Noknana maiba dal bea a sel 
ong ahakon ine ua gisiktango jajrengengachim. 

‘'Hai nokningchi asongbo,” ine ua Noknako 
asongchakram kuturiona rimangaha. 

L'a glasso chiko Noknana on chenge aganaha, 
'"Dada Arimde Kalen baksa ong katangaha. Mamagipa 
uko Shillongchi okamatengana; indiba da alde bisong 
Nongal Bibrao donganggenkon.” 

Uko knaon Nokna ka bee, “Arim, na a maina 
angna agangija re anga,” ine ka siksike grapaha. 

Noknani grapengako nikon. Do me uni sambao 
asonge "‘Nokna, Nokgipani namnikani ong ode 
na simangni miksonganirang salsaode chu sokaigen,” 
inesan ka dimeani kattarangko agane on na 
nanaiaha. 



Bak Chvgni 


hingna tik ong e tangka on na nanga,” 
I jinmaoni saksa chrikengachim. 

“Baosa mahajonara, nangakode on-nan 
nanggen,” sakgipin aganatengachim. 

‘‘Indakede ong nan man jawa,”saksagipa 
krengdapatengachim. 

“Da-mo.... da mo, sengkubo,” ine sakgipin 
uamangko beng-engachim. Uan Nongal Bibrani koela 
a damo, kam ka giparangko nitimgipa ong-achim. 
“Intango mahajon rebana amenga, unosa na-simangna 
tangka nangkuenggiparangkode onna man-aignok,” ine 
ua talate on-engachim. 

“Angni man-gnide ton bongani dongachim, iade 
ton gittamnasan ong-kuenga,” saksa suk ong-gija agane 
dongkuengachim. 

“Unanba sengkubo ine anga aganenga, da-ode 
bia sokbana nangengjokchim. Ua re-baenggipa 
Sumoziz. sani ong enggen?” ine kam ka-giparangko 
nitimgipa, gari re-baenggipako jak'si ote aganengachim. 
Koelani a-dimurang ramarango rippronge gariko name 
uiatjaengachim. Ramarangkoba koela gatgipa garirang 
namen nosto ong-atahachim. 

Ru-utgijan Sumo bolsa ua biapona sokbaaha. 
Garioni Kalen aro Arim ong-kataha. Uamangnija-mano 
garini jangchigipado gakooeme-trasaksaba a-dimu 
dokrokroroe ong-onaha. 

“Daoara hisap ki-tapde matchotahama?” Kalen 
uni koela cho ako nitimna rakkigipao sing-aha. Ua 
an-tangni sosima gisim ganbagipakoba oke rumalchi 
a-dimuko ripakroroengachim. 

“Mitamna matchota, mitamna dongkuengani 
giminan golmal ong-soengachim.” 

“Ha, maidakesa?” Kalen rakbatkale sing-aha, 
“Anganba nang-nara hajal sotdokko jakkalsochina 
on-atachimba, na-ara baditakosa man-soa?” 

“Bao angnara hajal kolatchikosan donange, bia 
an-tangde songchi re-angade,” ine ua sakgipinko 
miksonge Kalenna aganchakaha. “Indaken kam 
ka-giparangna tangka chu-ongjajok.” 

“Indakaianesai anga an-tangan nirokjaode,” 
Kalen aganaha. “A-chikska, mandetang ine 
Jakkalpaoba kakket ong-gijagipakode anga namnikja. 
Jeba ong-bo, kam ka-giparangnade tik ong-e tangkako 

on na nanggen, maiko cha'skagen uamangba,” ine ua 
nitimgipana tangkarangko onataha. 

“Sako rakkiesa, mosa?” Arim sing aha. 

“Ching songoni na a, Jikara seng-gnang ra a 
dakeming poraiachi kamchiba ong ja dakanasa, 
angming kam ka e rochina mamagipa watatachim. 
Tangka ra angoba, nokchinade sokangjawa, ramao 
ringe cha e bon-atangaigen,” Kalen aganaha. 

“Oe, tangka paisa man paoba bang-bata 
manderangan simsakbreja aro cholko man-oba 
janggitangani gadangko radonabajotton kaani komia. 
lakon niataibo, an-chingni a-songni gamrangde 
boivangengjok; indiba songo-noko skia man ani aro 
rama jal angrangni obostade namroroani pal 
namjabatroroenga. Mandeskaoba ka-dongna manja, 
togiani cha-bokanian bang a, unan angade sakgipino 
bang e ka-dongna man-ja,” ine Arim aganaha. 

“Na-aba skangode jeoba ka-dongaiachimkonne? 
Bini togia dipetsa, mo Sengki,” ine Kalen uamang baksa 
re-bagipa me-trako ku-mongate Arimko kal-akataha. 

lakattarangnaArimni aganchakna man-ningjae 
jrip dongengako nike Sengkiba ka-dingsik 
dakpaengachim. Ua Arimko songtangNongal Bibraosa 
nikchengahachim. Kalenni aganbaleke roaoniko knae 
ua aditade Arim aro Noknani gimin uibaahachim. 

Nongal Bibrao Sengkimangni nokon Kalen 
nokpara ra-e dongengachim. Batanggimin salo, Chima 
A-weoni uamang re-baon, nokpara ra-gipaon waltuaha. 
Pringo, uamang Sengkimangon mipringkoba 

cha baaha. Sengki Shillongo poraiengachim. Uni 
Shiilongchi re-na amengako uie, Kalen uko an-tangni 
gario gatjolbaengachim. Uamangni chadenge golpo 
ka-enggipa biaponi Simsang chibimako tapsrisri 
jokangengakoba nikatengachim. 

“Biapko an-senge nikate, Simsang chibima 
rikamo rona sikataiengjok angade,” Arim agangrikani 
katta bichongko dingtangataha. 

“Oe, basakoba picnic chae rona man genba,” 
Sengki ku-ritchuatengachim. 

“Indiba mejalo ramarango wa ramarangko 
nikbae suk ong-bapiljajok,” Arim aganaha. 

“Oe mo, songoba iade gipengjok, akkal-karapko 
mesoksoenga ine manderangde ina daktokenga,” 
Sengki agantaiaha. 

“Uade ong aigen, bol-wa arangan nosto 
ong-angengode a songo maidake kangal ong jawa,” 
Kalen agandapaha. 

“Mosa Chigamangni koborara mai man cha 
ong a, na a uibaama?” Arim Kaleno sing-aha. 

“Silchiara Chigani songo dongmitingo sakgipinko 
namniksoani gimin, mosara biko watahana. Uni 
jamanode Marcymingsa bia ongangskajokkon,” Kalen 
aganchakaha. 

“Ah, indiba Marcyara an-tangming poraienggipa 
Nepalikosa namnikengachimde,”Arim kattarangko 
talsrangejagokpilengachiin. 

‘^Ukoara nang’ mamaan namnikjanaba. 
Jongmanan mejade biko su e watate noko habi jabi 
ong angtokjoknaba, nang na uiatjane?” Kalen uko 
singskaaha. 

“Oh, indakesa mamara bisongko ta*raken sing e 
on srangna am engjokkon,’' Arim aganengachim. 

“An chingba re skanahama,?” Kalen sing aha. 

“Oe, namaignok,” ine Arim aro Sengki apsan 
aganchakaha. 

Koela cho ako nitimgipaba kam ka giparangna 
tangka on a matchote, Kalenni gari salna dakengo 
rc baaha. “An ching ning o koela cho-gipa budepa 
saksaba mejalo siahana, binaba tangka on-na 
iiangkucngachim/’ ine ua Kalenna aganengachim. 

“Sawasa?” Kalen garini kclki gita niate uko 
singaha. 

“Matchi A simoninaba, binijik gaickatbagipade 
sijokna. Jik gital ra gipara bikon gale katskajokna. 
IJnasa chol dongjae koela cho e cha na re bae, ma nok 
chane donggipao siahana. Nogipa-namchikgiparangba 
biko jik kimjojoana namnikjae simsakjahakon, una 
agrede angaba taldapja,”inc ua aganchakengachim. 

“Hai, indide ching’ baksan sigipaona re bo,” 
ine Kalen uko garilango gataha. 

“Je ong oba an chingba sigipao nappakc 
rc srangnama?” Kalen Arimmango sing aha. 

“Ong aigen angade songska nokska ong e 
sokpanade nangachim,” Sengki aganchakaha. 

Arimde re-na sikjaoba ripengtangko jechakna 
man-dike namnikpaako mesokna skotangko gakguaha. 
Pil-sara sianggipako Matchi A-simoni inani gimin sawa- 
mancha ong-a, uko uina uni gisiko sikengachim. 

Uamang sigipa nokdangona sokangaha. Gariko 
rama rikamo donangaha. Uanoni uamang ja-achi 
re-ange sigipao mande jinma baksa asongepaaha. 
Nongal antiona re-bagipa manderangba, sigipa 
nokdango nappakanggiparang bang-achim. 

Arim uano asonge roengon, sigipana tarigipa 
chisolo, “Ka-seng Marak,” ine biming seako nikaha. 
Pagipakoba apsan bimingchin mingachim ine ua gisik 
ra-ate be-en an-srik dakbaaha. Ua sianggipa mandeni 
mikkangko nirikna namen sikaha. Sigipara uni pagipaan 
ong-genma ine ua an-tangnade chanchichipengachim. 

Koela cho-ako nitimgipa sigipako dongipa 
ku-turiona napangon, uko Kalen, Arim aro Sengkiba 
ja-rikangaha. Arim sianggipani mikkangko name niaha. 
Sigipani mikkang dingtangbeoba uko an-tangni 
pagipaanchim ine ua uisrangaha. Ua pagipako siahama 
tangengama kobor man-gija ru-uta bilsirangna 
dongengachim. Ua an-tangni dukko rakkirikna man-jae 
gam-bee grapaha. Chanchisogijagipa somoi aro biapo 
ua pagipani siakosa chagrongaha. Uni ripengrangna 
uko parakoba namgni dongjaha ine ua aganjaha. 

Arimni ripengrang uni rang-san a-gital mandeni 
siako nikon dukong-beani a-selko uisokjaha. Uamang 
uko mamingkoba sing-gija ka-dimeatnasa jotton 
ka-aha. Arim sigipa mandeko nikon maikoba ning-tue 

c hanchie duk ong-ahakon ine uamang gisiktangtaiigo 
chanchiskaengachim. Sigipako dongipa kuturioni 
ongkate uamang gariona joljoi rebaaha. Koela choako 
nitimgipade sigipa noko dongrikaha. 

Walsimsimahaosa, uamang Shillong 
songjinmaona sokangaha. Kalen Sengkiko uni nokpara 
ra e dongenggipaona salangchenge donaha. Sengki 
namangna stoveo cha tarie on aha. Cha ringmane 
uamang Arimmamagipani nokona rechakattaiaha. 

“Uanma, nangni chamegipara?’'Arim Kalenko 
gari gadoa tapan kal ake sing-aha. 

“Ong jaba, nang nan kragenchim.” 

“Na aba da o jechaka dakengoba, an-langan 
namnike garitango gatbajok,” Arim agantaiaha. 

Saksa sakgipinko tatgrike, uamang Arim- 
mainagipani nokona sokangaha. Arimmamagipa, 
Marcy aro Jongman noko bairong nic rosoengachim. 
Aiimni re baengako uamang kobor nian soe 
nichakjolengachim. Marcy uamangko niksoon do ga 
oe on soaha. 



Bak Chi-gittam 


C 4 yV da oba ia me chikkodc niogipan 

/ % depantena tol-e on sotaicngaha! Knalosa 
X X. nokdang ding akode nikaignok,’' ine 
Nokna noksuini bairongo serial nie suk ong gija 
aganengachim. 

“■Oe na a, niogipa namja daksimanan 
ka sachakpila,” Ringchima ku ritchuatengachim. 

Nokna D.S.C.ni porikkao name, Williamnagar 
Deputy Commissioner Officeo L.D.A. kamko 
man ahachirri. L-ni noksu! Ringchimabaapsan officeo 
kam ka engachim. 

“Knalde none Ringchini alchiani sal ong enga. 
Bilsigni gapengjok. Shillongchini Ringchimanitang- 
mangba rebatokengana,” Ringchima katta naattaiaha. 

“Basako Ringchimanigipakoara bia kaenga?” 

‘‘Bia ka ani salkode tik ka srangkuja, iinan 
nokchina re bajolengana. Mandede na song jolchian 
dongachimna. Ringchipani angna biming minge 
on akoba gualsrangjok,” ine Ringchima Noknani 
sing anina aganchakaha. 

‘‘Sawan ongenggen?” ine Nokna 
uiatjaengachim. 

''Knalan uisigenba, na*a re balaibone.’' 

Ringchimanigipani ra na amenggipara Chima 
A we jolchian dongachim inako knae, Noknani gisikko 
sii dika gita dakalia. Arimni una agangija Chima 
A weko wate re angaonin uni ka beani nampilna 
man jaengachim. Arimni gimin ua darangonikoba 
knajaengoba gisiktangode uko gualna manjaengachim; 
indiba ua antangni suk onggijako mesokgija nama dake 
dongaha. 

“Nang ni sweater sikenggipade malchotang- 
engjokma?’” Nokna katta gipinko naataha. 

"Bao, nonoko nina nangen siknan man jaba. 
Nangkosa sikatpachina mol-molna sikaiengjok/’ 

“AiVi, jokode nina. Re aba re-skanaha, angni rnna 
re bagipaba matchotjok/’ ine Nokna agwanengactum. 

“De walnam,” ine Nokna agane asongaoni 
chakalaha. Ua wal andalao torch light nate an tangni 
nokpara ra gipaona re angaha. Nokni apsalio, ua a ani 
me dikrango anthuriamrangko nitoe ge e donachim. 
Nokko doga dala tekako oe, ua nokningchi napangaha. 

Kuturi gesao tuchakna, gegipino asongchakani 
aro babilsikoba kachapani gimin Nokna uano 

dongtonikachim. Saksan ong oba noksul-songsul 
nangan sale dakchakgrikani gimin ua uni dongenggipa 
biapko namnikachim. Office chutti dongosa aa 
songtangchi re angrongachim. Noko ua ma gipa aro 
Diisakodone, pangnan uamangna simbraatrongachim. 
Bilsiara bon nasiahani gimin ua E>ilsako abotangmingan 
dorie skulo poraiatengachim. 

Babilsio Nokna antangna cha ritchengaha. Cha 
rita minon, uko ringroroe ua an*tangni serial nibagipako 
gisik ra atpiiengachini. Ua serialo namgija dake 
kargipa me chikmaan golpoko me suatenga ine ua 
nikalengachim. Salgipino Ringchimanigipa baksa 
Arimko ua maibakae uiode uko golpo ka na man gen 
ineba ua chanchiater.gachini. Pii sara Ringchi- 
manigipako ua changsaba nikkujani girrxin, ua 
maidakgipa ong geri ineba gisiktango chanchiengachim.. 
Charingmane, uaajamroioe palango tusina gadoaha. 

♦ * * 

“Da a! attamo re baengakonba?”Ringchima 
Noknako salgipino officeo singaha. 

“Oh, anga jamangkujaba. Da o iako type 
ka manjokode kam dongjawaha,” Nokna computero 
kam ka roroe aganchakengachim. 

“Nisoaignok indide, Ringchipaba salna rebajek 
angkode,”ine Ringchima agane kuturioni 
ong katangaha. 

Office jokanl somoio, Nokna an tangni bagko 
ra e D.C. Officeoni bajarona dakanggipa ramako 

ia achi re angaha. Rama rikamrango me gong boi 
gipokchipe balengjokchim. Mitam biaprango Krismas 
pulrangba ramachipakna gongnoke dongengachim. 
Uarangko nikange ua gisiktango kusi ongangengachim. 

Bajarona sokangon ua Beauty Pariouro 
napeaha. Ua salo sakgipinrang dongjani gimin uajoljol 
an tangni kniko tariatna man aha. Ua an tangni kni 
donani bewalko dingtange ratatchinaba uko tariatgipa 
me chikna aganahachim. 

Uni kniko pakkresret ratatani ja mano, “Da on 
nang ko nambate nikjok,” ine uko kni tariatgipa me chik 
aganaha. 

Nokna janerao an-tangko niaton, kni tariatako 
namnikahachim. Ua an tangkon dambe bateba 
nikpilahachim. “Indiba angnade kraama krajawama,” 
ine Nokna an tangko tariatgipao sing kuaha. 

“Da sio nang ni kni donbagipade, style 
gitchamsachirn,” ine ua ka dingesa aganchakaha. 

Nokna knitangko tariata matchote uanoni 
ong katbaaha. Ua ba ra dokano napeskaaha. Ringchina 
ua chola kingsako breaha. Uni ja mano, ua 
auiorickskaw bolsao gadoe an tangni nokpara 
ra gipaona re angaha. 

Ua chi ding achi au-miksue, Ringchimangni 
nokona re na tariaha. Uni gisikrang ua somoio kusi 
orig batengachim. Ua Arimko niktaijae chanchisima 
gita dakaijokchim aro nokko nirokna nange gisikba 
jribatahachim. Chola dingako dakmandani rong baksa 
melie gane ua nokoni ong katangaha. 

“Aia, da alde nang ko silbate nikengade,” 
Ringchima uko wal tim sikgipao niksoe agansoaha. 
Sin kari a bachengbae wal tim sike asongna 
namengjokchim. Nokna wal timona re angaha. Uano 
Ringchibamagipamingdongengachim. 

‘ia nonona ra bagipako on na,” ine Nokna uni 
chola ra bagipako Ringchina on chengaha. Uni 
jamano, “Ha, iakoba,” ine wdLchocolatekohdi Ringchina 
onatjolaha. 

“Mitela inbo, ai,” Ringchima demechikko 
skiatengachim. 

“Milela,” ine Ringchi ka sne aganaha. 

"‘You are welcome.''' 

“Maikoba dakchakna nanggenma?” Nokna 
Ringchimao singaha. 

“Donaibo, intangosa sokbagiparangna mi onako 
nirokatbo.” 

“Am, indiba anga babilsichi chi ringe- 
chengkuna,”ine Nokna aganaha. 

Jakrachi glasso chi ra e ringroroe Nokna 
babilsioni ongkatbaengachim. Unomiting 
Ringchimangni sa raona autorickshaw bolsa 
sokbaaha. Sawa re baa ine Nokna gisiknange 
niatengachim. 

“Ringchi nang ni mani Sengki sokbajok,” ine 
Ringchima aganengachim. Ringchipaba nokoni 
ong katbaaha. Ringchimanigipa baksa Arimni 
autorickshawom ong katako Nokna nikataha. 

Ua an tangko Arim nikatskana sikjae, bikan 
babilsichinan reangpilaha. 

Arimni Ringchimanigipa baksa rebaako Nokna 
niksoe gisiktango jajrengengachim. Ariman 
Ringchimanigipako bia ka nasienggipama ine ua 
chanchiate dongtobajaha. Dikdiksana skangsan uni 
mikkang-bimang rongchingengachim. Gisiko suk 
onggijanirang nabataie, uni mikkang 
rongdimelangpilaha. 

Arimde autorickshaw salgipana tangka gamate, 
Noknako nikrikjahachim. Wal timo asongna Sengki 
chokki aro morarangko Arimna aro adagipana ra bae 
on aha. 

Ringchima babilsiona re baskaon, Noknani 
sodrokdrok asonge dongengako nikaha. “Mainasa 
na ade iano wal kuchake roengjok, mikchirangan 
napilengahakon?”ine ua Noknako sing aha. 

Noknani aganchakna mangija dongengon, “Hai 
ang' baksa, Sengkimangna nang ko uiatc on na,” ine 
Ringchima uko rimaha. Grongna sikkujaoba jechake 
dongrikna man jae, Nokna Ringchima baksa 
re angaha. Wal timo asongenggiparang, uamangni 
rebaako niksojaengachim. 

‘‘Sengki, ia Noknako grongbo,’' Ringchima 
gam e aganataha. 

“Nokna,” ine Arim aro Sengki apsan 
aganmanaha. 

“Ma bian?” ine Sengki Arimko sing aha. 

“Im,” inesan Arim aganchakna marraiaha. Ua 
Sengkini uinasike sing engako ma-sisooba 
agandapangna katta najaengachim. Ua Noknako 
chanchisogija somoio niktaie uni gisiko jajanian 
gapengachim. 

“NamengaNokna?”Afini ku-rang on-chengaha. 

Sengki asongaoni chakate Noknako salam kae, 
“Na simang sakgr.i agangriksobone, anga dada aro 
bochi baksa agangrikna katta donga,” ine aganaha. 

Noknade Ringchini ma gipa aro pagipakoba 
uamang baksa asongatkuna sikengachim, indiba 
Sengkian uamang sakgniko pa-sike donangengani gimin 
uamangni reangako jrip jrip nirikaha. 

Arim aro Nokna an tangtangni gisepo sawa 
ku rang naatchenggen ine dongengachim. Adita 
ja mano, “Nokna, na a basakonisa iano dongengjok?” 
ine Arim sing chengaha. 

“Na-ara maina angna agangija Shillongchi 
re angpila? Nang na phone ka-enioba maidakesa 
man ja?” ine Nokna Arimni sing ako aganchakgija uni 
katongo rabite dongenggipa kattarangsa 
nakatangchengaha. 

“Mama angko nokchina aganatani gimin anga 
re angchengachim. Uni salsagipaon, angni mobiieko 
Jongmanan sriksrik ra bitange gimaataha. Daode anga 
SIM card gitalkosa jakkalengjok,”Arim 
aganchakengachim. 

“Indiba naara mainasa rebapiljajok?” 

“Nokgipani ka sae paaianichi ua somoion anga 
pangkamgipa kamkoba Shillongon man-jolaha. Chima 
A weode angni kam exteyislon order man na 
nangengachim. Nasongni songo dongmitingo, nang na 
duk aio kratchaataniko on anina, angko kema ka bo, 
indiba nikgija ru-utaniko, hai salam,’' ine ua agane 
Noknako salam ka aha. Unon ua Noknarii jakasini 
jaksiobiaka anijakstemganako nikatjaha. IJajajdjiji 
dake “Ma, na a bia kajahama?” ine Noknaku 
singsrangaha, 

'‘Che!” ine Nokna agane an tangni jakko hik 
salpilaha. “Angara sakosa bia ka gnok? Na a angko 
ong gija potchipe dongaijokma? Bebeko angona re bae 
singena, kasaanio maina kenna nangachim?” ine urr 
aganmitingon Arimsa mikgitchak pegitchak 
dakbaskaaijokchim. “Indiba da o nangming Sengki , . ’ 
ine Nokna agandapangna man jaha. Uni mikronu 
mikchian suakahachim. 

“Nokna, na a chingko chanchisretenga,” ine 
Sengki aganatengachim. Ua uamang sakgnina cha 
ra baengmitingo, Noknani aganenggipa kattarangko 
knarikahachim. “Angade Kalenkosa bia ka-enga. Bia 
Guwahatio kam nanganadongrikaha; indiba intang waK; 
ianona sokbaenga. Anga bochioniko nang ni gimin 
knaaha. Arimni namnikgipara na an ong enggeri ine 
chanchiate, bikoba nangni girnin uiatchenggija daalo 
rona pa sike rimbajolaha. Basakobade wateming 
ka taigiparangde ekgrikna man teljahanane,” Sengki 
uamangko kal akdapatkuaha. 

“Biasa,” ine Nokna aganaha. Sengkini 
kattarangchi ua ka-dimeatako man-pile uni ka-tongo 
kusini nabapiiengachim. Unomitingo Ringchima aro 
Ringchipaba cupo cha ra e ringroroe sa-raona 
nakatbaaha. 

“Oe, angni kaman indake daka gitan ong-aijok. 
Da-odc nang-oba neng-nikanirangdongjahaode, na-a 
nang ni ma drang-mahari baksa chingona re-babo,” 
ine Arim Noknana aganengachim. 

“Am, indiba skanggipao na-a chingni nokchi 
rc-chengbo. Anga ia antian re-enga,” ine Noknani 
Arimna aganengako Sengki aro uni adatang, 
bochitangba knae ka-dingaha. 

CRYSTAL CORNELIOUSDJARAK 


MarnataiiQfii gisikode namchikglpako Arirnna bia 
ka ate on na sikachim — aro Noknaba Arimko 
naninikengani giniin iana kusi onggenchini. 
Champenganirangko niksamsoe Arim Noknana 
agangija Chima A weko wate re angon, Nokna 
ka abee dongrikna nangaha. Adita sal aro jani 
ja mano, uni janggi tanganio gital ong e 
re mikkangtaioba, ua Anmko gualna man jaha. 
Ua Anmko grongtama man genma — sal aro 
somoini aganchakanikosa nichaksoaiaha... 

